hotchpotch/miracl-hf-unified huggingface dataset:
శివుని వేయి నామములు- 301-400
శివ సహస్రనామ స్తోత్రములోని తరువాతి నూరు నామముల అర్ధాలు:
వ్యాళరూపః = సర్ప రూపమున ఉండువాడు
గుహావాసీ = గుహలో నివసించువాడు
గ్రహమాలీ = గ్రహములన్నింటిని నడిపించువాడు
తరంగవిత్ = జీవన తరంగములను గూర్చిన జ్ఞానము కలవాడు
త్రిదశః = ఎల్లప్పుడు మూడు పదులు సంవత్సరముల వయస్సు కలవాడు
కాలదృక్ = సకాలమును బాగుగా గుర్తించువాడు
కర్మ సర్వబంధ విమోచనః = కర్మముల యొక్క సమస్త బంధముల నుండి విముక్తి కలిగించువాడు
అసురేంద్రాణాం బంధనం = రాక్షస శ్రేష్ఠుల యొక్క బంధనరూపం అయివున్నవాడు
యుధి శత్రు వినాశనః = యుద్ధమునందు శత్రువులను నశింపజేయువాడు
సాంఖ్యప్రసాదః = ఆత్మానాత్మ వివేకమును అనుగ్రహించువాడు
దూర్వాసాః = మేలిమి వస్త్రములు కాకపోయిననూ ధరించువాడు
సర్వసాధు నిషేవితః = సమస్తములైన ఉత్తములచే సేవించబడినవాడు
ప్రస్కందః = శత్రువులను నశింపజేయువాడు
విభాగజ్ఞః = యజ్ఞ భాగములు తెలిసినవాడు
అతుల్యః = తనతో సమానుడు లేనివాడు
యజ్ఞభాగవిత్ = యజ్ఞమునందలి భాగములు (ఆహ్వానములు) తెలిసినవాడు
సర్వవాసః = సమస్తమును ధరించువాడు
సర్వచారీ = సమస్త ప్రదేశములందు చరించువాడు
దుర్వాసాః = మేలిమి వస్త్రములు కాకపోయినను ధరించువాడు
వాసవః = ఇంద్రుని రూపము తానై ఉన్నవాడు
అమరః = మరణము లేనివాడు
హైమః = బంగారు మయమైనవాడు
హేమకరః = బంగారమును చేయువాడు
యజ్ఞః = యజ్ఞపురుష రూపము తానేఅయినవాడు
సర్వధారీ = సమస్తమును ధరించువాడు
ధరోత్తమః = ప్రపంచమును ధరించువారిలో ఉత్తముడు
లోహితాక్షః = ఎర్రని వర్ణముకల కన్నులు కలవాడు
మహాక్షః = గొప్పదైన దృష్టి కలవాడు
విజయాక్షః = విజయముపై దృష్టి కలవాడు
విశారదః = బాగుగా తెలిసినవాడు
సంగ్రహః = మిక్కిలి గ్రహించువాడు
నిగ్రహః = ఆత్మనియంత్రణ కలిగినవాడు
కర్తా = సర్వకార్యములు చేయువాడు
సర్పచీర నివాసనః = పాము కుబుసము వస్త్రముగా ధరించువాడు
ముఖ్యః = ప్రధానమైనవాడు
అముఖ్యః = అప్రధానమైనవాడు; తనకంటె ఇతరమైన ప్రధానుడు లేనివాడు
కాహళిః = మ్రోగుచున్న వాద్యము తానే అయినవాడు
సర్వకామదః = సమస్తమైన కోరికలు ఇచ్చువాడు
సర్వకాల ప్రసాదః = సమస్త కాలములందు అనుగ్రహించువాడు
సుబలః = మంచి బలము కలవాడు
బలరూపభృత్ = బలమైన రూపము ధరించువాడు
సర్వకామప్రదః = సమస్తమైన కోరికలు విశేషముగ ఇచ్చువాడు
సర్వదః = సమస్తమును ఇచ్చువాడు
సర్వతోముఖః = అన్ని ప్రక్కల ముఖము కలవాడు
ఆకాశ నిర్విరూపః = ఆకాశమువలె రూపము లేనివాడు
నిపాతః = శీఘ్రముగా గమ్యస్థానము చేరువాడు
అవశః = ఒకరి అధీనమున లేనివాడు
ఖగః = పక్షివలె శీఘ్ర గమనము కలవాడు
రౌద్రరూపః = తీవ్రకోపముతో కూడిన రూపము కలవాడు
అంశుః = కిరణ రూపమైనవాడు
ఆదిత్యః = సూర్యుడు తానైయున్నవాడు
బహురశ్మిః = ఎక్కువ కాంతి (కిరణములు) కలవాడు
సువర్చసీ = మంచి కాంతి కలవాడు
వసువేగః = కిరణముల యొక్క వేగము కలవాడు
మహావేగః = గొప్ప వేగము కలవాడు
మనోవేగః = మనస్సు వంటి వేగము కలవాడు
నిశాచరః = రాత్రియందు సంచరించువాడు
సర్వవాసీ = సమస్త ప్రదేశములందు నివసించువాడు
శ్రియావాసీ = శ్రీ శోభతో నివసించువాడు
ఉపదేశకరః = ఉపదేశము చేయువాడు
అకరః = ఏమియు చేయనివాడు
మునిః = మౌనముగా ఉండువాడు
ఆత్మా = తానే అందరి ఆత్మ అయినవాడు
నిరాలోకః = దర్శనం లేనివాడు
సంభగ్నః = పలువిధములుగ విభజింప బడినవాడు
సహస్రదః = అనేకమైన వాటిని ఇచ్చువాడు
ప్లక్షీ = భూమి యందలి ప్లక్ష ద్వీపమున నివసించువాడు
ప్లక్షరూపః = జువ్వి చెట్టు యొక్క రూపము తానే అయినవాడు
అతిదీప్తః = మిక్కిలి ప్రకాశించువాడు
విశాంపతిః = మానవజాతి కంతటికీ అధిపతి
ఉన్మాదః = పిచ్చివాని వలె ఉన్నవాడు
మదనః = మన్మధరూపం తానైనవాడు
కామః = కోరికరూపము తానేఅయినవాడు
అశ్వత్థః = తానే రావిచెట్టు రూపమున ఉన్నవాడు
అర్థకరః = ప్రయోజనము సమకూర్చువాడు, సమస్త వస్తువులను సమకూర్చువాడు
యశః = కీర్తి రూపము తానే అయినవాడు
వామదేవః = ఎడమ భాగమునందు స్త్రీరూపము కలవడు
వామః = శ్రేష్టుడు
ప్రాక, దక్షిణ, ఉదజ్ఞ్ముఖః = తూర్పు, దక్షిణ, ఉత్తర ముఖములు కలవాడు
శ్రీవిల్లి పుత్తూరు
శ్రీవిల్లి పుత్తూరు (ఆంగ్లం: Srivilliputhur; (తమిళం: ஸ்ரீவில்லிபுத்தூர் / திருவில்லிபுத்தூர்) తమిళనాడు రాష్ట్రంలో విరుదునగర్ జిల్లాలోని పట్టణము మరియు పురపాలక సంఘం. ఇది దక్షిణ రైల్వేలో మధురై పట్టణానికి 74 కిలోమీటర్ల దూరంలో ఉంది. శ్రీవిల్లి పుత్తూరు విల్లి మరియు కందన్ పేరుమీద నామకరణం చేయబడింది.
శ్రీవిల్లి పుత్తూరు పట్టణ చిహ్నం 12-అంతస్తుల శ్రీవిల్లి పుత్తూరు గోపురం. ఈ ఆలయం వటపత్రసాయికి సమర్పించబడింది. ఈ గోపురం 192 అడుగుల ఎత్తు ఉంటుంది. ఇది తమిళనాడు రాష్ట్ర ప్రభుత్వ చిహ్నం. ఇది దేవుని మామగారైన పెరియాళ్వార్ చేత నిర్మించబడిందని ప్రసిద్ధి. ఇది 108 దివ్యదేశాలు లోని ఆండాళ్ జన్మించిన పుణ్యస్థలం. ఈమె అనితర సాధ్యమైన భక్తితో విష్ణువుని కొలిచి అతనినే భర్తగా పొందిన భక్త శిఖామణి. ఈమె తిరుప్పావై స్తోత్రాన్ని రచించింది. ఇక్కడి ఉత్సవాలలో ప్రముఖమైనది ఆండాళ్ జన్మనక్షత్రాన జరిగే రథోత్సవం. శ్రీ ఆండాళ్ కళ్యాణోత్సవం కూడా అత్యంత వైభవంగా జరుగుతుంది..
తిరువల్లాయ్
తిరువల్లాయ్ (ఆంగ్లం: Thiruvalla or Tiruvalla) (మలయాళం: തിരുവല്ല), కేరళ రాష్ట్రంలో పతనంతిట్ట జిల్లాలోని తాలూకా కేంద్రం మరియు పట్టణం. ఇక్కడ నెడుంపురం పాలస్ మరియు పలియక్కర పాలస్ ఉన్నాయి. ఇక్కడి రైల్వే స్టేషను మరియు తిరువనంతపురం మధ్యలో ఉంది.
ఈ ఊరికి తిరువల్లాయ్ అనే పేరు ఇక్కడ ప్రవహించే మణిమాల నది ముఖద్వారం పేరు మీద వచ్చింది ("Valla vai" (vai అంటే ప్రాచీన మలయాళంలో నదీ ముఖద్వారం). తిరువల్లాయ్ కి పశ్చిమంగా పంపా, మణిమాల అచెన్ కోవిల్ నదుల సంగమం అత్యంత సుందరంగా కనిపిస్తుంది.
కోలప్పిరాన్ - శెల్వత్తిరుక్కొళుందు తాయార్ - ఘంటాకర్ణ సరస్సు - తూర్పుముఖము - నిలుచున్నసేవ - చతురంగకోల విమానము - ఘంటాకర్ణునకు ప్రత్యక్షము - నమ్మాళ్వార్లు, తిరుమంగై ఆళ్వార్లు కీర్తించినది.
ఇక్కడి శ్రీ వల్లభ క్షేత్రం వైష్ణవ దివ్యదేశాలు భారతదేశంలో ప్రాచీనమైనది. ఈ క్షేత్రమునకు 'తెన్ నగర్' అను తిరునామము ఉంది. దీనిని ద్వాపర యుగమున శ్రీకృష్ణుడు ప్రతిష్టించెనని చెప్పుదురు. దీనిని నమ్మాళ్వార్ మరియు తిరుమంగై ఆళ్వార్లు కీర్తించిరి. శాసనాల ద్వారా లభించిన ఆధారాల ప్రకారం తిరువల్లాయ్ లో ప్రాచీనమైన ఆధ్యాత్మిక మరియు వైదిక ప్రాముఖ్యత కలిగియుండి వేల కొలది విద్యార్థులకు విద్యనందించేది.
ఈ క్షేత్రమునకు ' తెన్ నగర్ ' సుందరమైన దివ్యదేశము (తి.వా.మొ. 5-9-11) అను విలక్షణమైన తిరునామము ఉంది. ఈ క్షేత్రము ద్వాపర యుగమున శ్రీకృష్ణునిచే ప్రతిష్ఠింపబడినదని చెప్పుదురు. చతురంగ విమానమునకు వెనుక చక్రత్తాళ్వార్ వేంచేసియున్నారు. ఈ సన్నిధి లోపలకు స్త్రీలను రానీయరు. వెలుపలనుండియే సేవింపవలెను. కానీ ధనుర్మాసములో ఆర్ద్ర నక్షత్రమునాడు, మేష సంక్రాంతినాడు మాత్రము లోపలకు రానిత్తురు.
సర్వేశ్వరుని పొందుటకు ఉపాయము సర్వేశ్వరుడే. ఆతడే ఉపాయమని మనకు తెలియజేయునది ఆస్వామి కృపాగుణమే. ఆకృపాగుణమునే నమ్మాళ్వార్లు తిరువాయొల్ (5-6-9) లో పెరుమానదు తొల్లరుళే (సర్వేశ్వరుని స్వాభావికమైన కృప) యని కృపాగుణమును ప్రకాశింపజేసిరి. ఈ క్షేత్రమునకు శ్రీవల్లభక్షేత్రమనియు తిరునామము ఉంది.
కొల్లం - ఎర్నాకుళం రైలు మార్గంలో తిరువల్లాయ్ స్టేషను నుండి 5 కి.మీ. బస్సు వసతి ఉంది. ఇచట సత్రములో దిగి బస ఏర్పాటు చేసికొని తిరుచ్చెంకున్ఱూరు వాని సమీప క్షేత్రములు సేవింపవచ్చును. తిరుచ్చెంకున్ఱూర్ కు ఉత్తరమున 10 కి.మీ. దూరములో ఈ క్షేత్రము ఉంది. తిరువణ్డ్‌ణూరుకు 8 కి.మీ.శ్లోకము :
ఘంటాకర్ణ సరోవరేణ కలితే శ్రీ వల్లవాళ్ పత్తనే
భాతి ప్రాజ్ముఖ మండిత స్థితి యుతః కోలప్పిరాన్ నామకః
వైమానం చతురంగ మాప్య గృహిణీం శెల్వక్కొళుందాహ్వయాం
ఘంటాకర్ణ నిరీక్షితః కలిజిత స్తుత్య శ్శఠారే ర్మునేః
పాశురము:
మానేయ్‌నోక్కు నల్లీర్; వైగులుమ్‌ వినై యేన్మిలియ,
వానార్ వణ్‌కముకు; మ్మత్తు మల్లిగై కమలమ్‌
తేనార్ శోలైగళ్ శూమ్; తిరువల్లవాయ్‌ఱైయుమ్‌
కోనారై; యడియే; నడికూడువ తెన్ఱుకొలో - నమ్మాళ్వారు - తిరువాయిమొన్ 5-9-1.
నాగపట్నం
నాగపట్నం లేదా నాగపట్టణం ఆంగ్లం: Nagapattinam, Nagapatnam or Negapatam, nagapatanamu; తమిళం: நாகப்பட்டினம்) తమిళనాడు రాష్ట్రంలోని సముద్రతీరంలోని పట్టణం, పురపాలక సంఘం మరియు నాగపట్నం జిల్లా కేంద్రం. ఈ జిల్లా అక్టోబరు 18, 1991 సంవత్సరంలో తంజావూరు జిల్లా నుండి వేరు జిల్లాగా ఏర్పాటుచేయబడింది. చోళ సామ్రాజ్యంలో నాగపట్నం ప్రముఖ రేవు పట్టణం.
ఇక్కడి సౌందర్యరాజ పెరుమాళ్ దేవాలయం వైష్ణవ దివ్యదేశాలు ప్రసిద్ధిచెందినవి. నాగరాజునకు, తిరుమంగై ఆళ్వార్లకు ప్రత్యక్షమైన ప్రదేశము మరియు తిరుమంగై ఆళ్వార్ కీర్తించింది. నాగరాజునకు ప్రత్యక్షమైన స్థలమగుటచే నాగపట్నం అని పేరు కలిగెను.
తిరువెళ్ళరై
తిరువెళ్ళరై (Thiruvellarai) తమిళనాడు రాష్ట్రంలో తిరుచ్చిరాపల్లి నుండి 27 కిలోమీటర్ల దూరంలో ఉంది. ఇక్కడి శ్రీ పుండరీకాక్ష పెరుమాళ్ దేవాలయం వైష్ణవ దివ్యదేశాలుగా ప్రసిద్ధిచెందినది.
శ్లో. తీర్దై: పుష్కల పద్మ చక్ర కుశకై స్సంశోభ మానస్థితే
శ్లో. శ్రీ మచ్చంపక వల్లికా పరిగతం శ్రీ పంగయచ్చెల్వికా
ఈ క్షేత్రమునకు శ్వేతగిరి యనిపేరు. శిబి చక్రవర్తి ప్రార్ధనచే స్వామి పుండరీకాక్షునిగా వెలిసాడు. ఇచట స్వామికి ఇరువైపుల సూర్య చంద్రులు వింజామరలు వీస్తూ ఉంటారు. ఇచ్చట ఉత్తరాయణ-దక్షిణాయన ద్వారములు ఉన్నాయి. ఉయ్యక్కొండార్ (పుండరీకాక్షుడు) అవతార స్థలము. మీన మాసమున బ్రహ్మోత్సవం నిర్వహించబడుతుంది.
శ్రీరంగము నుండి ఉత్తమర్ కోయిల్ మీదుగా తిరుచ్చి-ఉరయూర్ బస్ మార్గములో శ్రీరంగమున నుండి 15 కి.మీ దూరమున గలదు. బస్ దిగిన పిమ్మట 1/2 కి.మీ దూరంలో సన్నిధి ఉంది. ఏ వసతులు లేవు. శ్రీరంగము నుండి సేవించాలి.
వైష్ణవ దివ్యదేశాలు
ఉరైయూరు
ఉరయూరు, ఉఱైయూరు లేదా ఉరైయూరు (ఆంగ్లం:Urayur or Uraiyur; తమిళం: உறையூர்) (ప్రస్తుతం తిరుచ్చినాపల్లిలో భాగం) మొదటి ఉండి 8వ శతాబ్దం వరకు పూర్వ చోళుల (early Cholas) రాజధాని. ఉరయూర్ ప్రస్తుతం తమిళనాడు రాష్ట్రంలో తిరుచ్చినాపల్లి పట్టణానికి దగ్గరలో ఉంది.
ఉరయూర్ అనే పదానికి తమిళంలో నివాసం అని అర్ధం. ఇక్కడ ప్రాచీనమైన కోట కావేరీ నది దక్షిణ తీరంలో ఉంది. తరువాత పాలించిన Imperial చోళులు 9వ శతాబ్దం నుండి తంజావూరును రాజధానిగా చేసుకున్నారు.
ఇక్కడ ప్రముఖ దేవాలయాలలో నాచ్చియార్ దేవాలయం వైష్ణవ దివ్యదేశాలుగా భారతదేశంలో ప్రసిద్ధిచెందినది. ధర్మవర్మ పుత్రికగా లక్ష్మీదేవి అవతరించి వాసలక్ష్మి అనే పేరుతో శ్రీ రంగనాథుని పరిణయమాడిన స్థలమిది. శ్రీరంగములో జరుగు ఆది బ్రహ్మోత్సవమున మూడవనాడు శ్రీ రంగనాథుడు ఉరైయూరు వేంచేసి వాసలక్ష్మితో ఏకాసనాసీనులై భక్తకోటిని అనుగ్రహిస్తారు.
ధర్మవర్మ పుత్రికగా లక్ష్మీదేవి అవతరించిన వాసలక్ష్మి అను పేరుతో శ్రీరంగనాధుని పరిణయమాడిన స్థలము. మీన మాసములో శ్రీరంగములో జరుగు ఆది బ్రహ్మోత్సవమున మూడవనాడు శ్రీరంగనాథులు ఉరైయూరు వేంచేసి వాసలక్ష్మితో ఏకాసనాసీనులై భక్తకోటికి అనుగ్రహింతురు. వీరు మేష మాసమున ఉత్తరా నక్షత్రమున అవతరించిరి. ఇచట స్వామి ప్రయాగ చక్రముతో వేంచేసి యుందురు. తిరుప్పాణి ఆళ్వార్లు ఈ క్షేత్రముననే అవతరించిరి. ఈ క్షేత్రమునకు "కోళి" యని "నాచ్చియార్ కోయిల్" అని తిరునామములు గలవు. ఇది తిరుచ్చిలో ఒక భాగము. తిరుచ్చి నుండి 2 కి.మీ. టౌన్ బస్ కలదు.శ్లోకము: 
లక్ష్మీ చరణ ళాక్షాంక సాక్షి శ్రీవత్స వక్షసే
క్షేమంకరాయ సర్వేషాం శ్రీరంగేశాయ మంగళమ్‌ |
శ్లోకము: 
శుభే కల్యాణ్యాఖ్యాప్రథిత వర తీర్థేషు నిచుళా
పురే పారే రమ్యే శుభ కుడమురుట్ట్యాఖ్య సరితః
విమానే కల్యాణే ధనపతి దిశావక్త్ర రుచిరః
స్థితో భాతి శ్రీమాన్ వరవర సమాఖ్యో మధురపుః
శ్లోకము: 
త్రయస్త్రింశత్కోటిదేవ రవిధర్మాది గోచరః
కలిధ్వంసి ముని స్తుత్యో వాసలక్ష్మీ సమంవితః
పాశురము :
కోళయం కూడలుమ్‌ కోయిల్ కొణ్డ కోవలరే యొప్పర్; కున్ఱమన్న
పాళయమ్‌ తోళుమోర్ నాన్గుడైయర్ పణ్డివర్‌తమ్మైయుం కణ్డఱియోమ్;
వాళయరో వివర్‌వణ్ణ మెణ్ణిల్ మా కాడల్ పోన్ఱుళర్; కైయిల్ వెయ్య
ఆళయొన్ఱేన్దియోర్ శజ్గు పత్తియచ్చో వొరువ గియవా. తిరుమంగై ఆళ్వార్ - పెరియతిరుమొల్ 9-2-5.
వైష్ణవ దివ్యదేశాలు
రఘువరన్
రఘువరన్ (డిసెంబర్ 11, 1948 - మార్చి 19, 2008) దక్షిణ భారతదేశానికి చెందిన సుప్రసిద్ధ నటుడు. ప్రతినాయక పాత్రలు పోషించి మెప్పించాడు. దాదాపు 150 సినిమాల్లో నటించాడు. ఇందులో తమిళం, తెలుగు, కన్నడం, మలయాళ చిత్రాలున్నాయి.
రఘువరన్ కేరళ రాష్ట్రం, పాలక్కాడ్ జిల్లాకు చెందిన కోలెంగూడె అనే ప్రాంతమునందు జన్మించాడు. ఆయన తల్లిదండ్రులు వేలాయుధన్ మరియు కస్తూరి.
తెలుగు నటి రోహిణితో ఆయనకు వివాహం జరిగింది. వారికి సాయి రిషివరన్ అనే కొడుకు ఉన్నాడు. అయితే వారు తరువాత విడాకులు తీసుకున్నారు.
చిత్రరంగంలో బాగా విజయవంతమైనా ఆయన మాదకద్రవ్యాలకు, మద్యానికి బానిస కావడంతో జీవితం ఒడిదుడుకులకు గురైంది. రఘువరన్ మార్చి 19, 2008 న చెన్నైలో గాఢ నిద్రలో ఉండగానే గుండెపోటుతో మరణించాడు. దీర్ఘకాలం మద్యం సేవించడం వలన ఆయన కాలేయం కూడా దెబ్బతిన్నది. చనిపోవడానికి కొద్దిరోజులకు ముందు ఆయన నిద్రలో ఉండగా చనిపోయే సన్నివేశంలో నటించడం యాదృచ్ఛికంగా జరిగింది.
శివ, పసివాడి ప్రాణం, బాషా మొదలైన సినిమాలలో ఆయన పాత్రలు తెలుగు ప్రేక్షకులకు సుపరిచితం.
ఏకేశ్వరవాదం
ధార్మిక శాస్త్రములో ఏకేశ్వరవాదం అనగా ఒకే దేవుణ్ణి ఆరాధించాలనే విశ్వాసం. ఏకేశ్వరవాదం అనాదిగా వస్తున్న విశ్వాసం. గ్రీకులలో, భారతీయులలో, అరబ్బులలో, చైనీయులలో ప్రధానంగా కానవచ్చే విశ్వాసం. ఈ వాదం ప్రకారం దేవుడు వున్నాడు మరియు ఒక్కడే. ఈ విశ్వాసము ఇబ్రాహీం మతములయిన యూద మతము, క్రైస్తవ మతము, ఇస్లాం మతము మరియు ప్లాటోనిక్ మతములలో కానవస్తుంది.
ఈ విశ్వాసానికి వ్యతిరేకంగా బహుఈశ్వరవాదం మరియు మతములు కానవస్తాయి.
ఏకేశ్వరవాదం, అనాదిగా వినవస్తున్న వస్తువే. ఏక + ఈశ్వర + వాదము, అనగా ఒకే దేవుణ్ణి తన దైవంగా స్వీకరించే విశ్వసం. గ్రీకులలోనూ ఈ విశ్వాసం కానవస్తుంది. దీని అర్థము, 'ఏక' లేదా 'ఒక్క'. అనగా, దేవుడు ఒక్కడే. దేవుడిని పుంలింగముగా భావించే విశ్వసం కానవస్తుంది. ఆంగ్లంలో "మోనోధీయిజం" అనే పదాన్ని (1614–1687), మొదటి సారిగా ఉపయోగించాడు.
ఈ విశ్వాసము మెల్లమెల్లగా అభివృద్ధి చెందుతూ, (దేవతలు ఎందరున్ననూ, ఏకేశ్వరుణ్ణి పూజించడం) మరియు (అనేక దేవుళ్ళ ఉనికిని అంగీకరిస్తూ, ఒకే దేవుణ్ణి పూజించడం) అనే విశ్వాసంగా రూపొందినది. కంచు యుగం తరువాత మోషే, జొరాస్టర్ మొదలగు ప్రవక్తలు ప్రకటించిన మతాలలో వాటి గ్రంథాలలో ఏకేశ్వరవాదం కానవస్తుంది. వైదిక కాలంలోనూ ఏకేశ్వరవాదం ఆమోదింపబడింది. ఆ తరువాత క్రైస్తవ మతం, ఆతరువాత ఇస్లాం మతంలోనూ ఈ ఏకేశ్వరవాదం ప్రజలలో విస్తృతంగా ఆమోదింపబడింది. ఇస్లాంలో ఈ ఏకేశ్వరవాదాన్నే తౌహీద్ అంటారు. ఈ తౌహీద్ ను పునస్థాపించినవాడిగా ఇబ్రాహీం ప్రవక్త గుర్తింపబడ్డాడు, మరియు "హనీఫ్" (ఏకేశ్వరవాదాన్ని పునస్థాపించినవాడు) అని పేరు పొందాడు.
ఆచమనము
ఆచమనము అనే పదానికి ఉపస్పర్శం అంటే అరచేతిలో నీరు పోసుకొని నోటితో గ్రహించడమని అర్ధం. ఏదైనా ఒక పవిత్రమైన పనిచేస్తున్నప్పుడు ఆచమనం చేయాలని శాస్త్రాలు చెబుతున్నాయి. మనస్సు, వాక్కు, శరీరం - అనే త్రికరణాల పవిత్రతకు ఆచమనం విధించబడింది. సంధ్యావందనం మొదలైన సమయాలలో ఆచమనానికి చాలా ప్రాముఖ్యమున్నది.
ఆచమనం అంటే కేవలం ఒక ఉద్ధరణి నీళ్లు చేతిలో పోసుకొని లోపలికి పుచ్చుకోవడం మాత్రమే కాదు, మంత్ర పూత జలంతో శరీరాన్ని స్పర్శించడం, స్నానం చేయడం కూడా ఆచమనమే. ఆచమనం నాలుగు విధాలు. అవి : 1. శ్రుత్యాచమనం : స్వాధ్యాయ బ్రాహ్మణంలోని శ్రుతి ‘‘హస్తా వవవిజ్య రతిరాచమేత్‌...’’ అంటూ చేతులు కడుగుకొని, ‘‘ఓం కేశవాయ స్వాహా, ఓం నారాయణాయ స్వాహా, ఓం మాధవాయ స్వాహా’’ ఆని ఆచమనం చేయాలి. తరువాత రెండు చేతులను శుద్ధి చేసుకొని, ఉదకాన్ని స్పృశించి, కుడి చేతితో ఎడమ చేతిమీద, పాదాల మీద నీళ్లు చల్లుకోవాలి. శిరస్సు, నేత్రాలు, ముక్కు, చెవులు, హృదయ స్థానాలను తాకాలి. 2. శ్రౌతాచమనం : గాయత్రీ మంత్రంలోని మూడు పాదాలను విడివిడిగా స్వాహాకారంతో పఠిస్తూ, అంటే ఓమ్‌ తత్సవితుర్వరేణ్యగ్‌ స్వాహా, భర్గోదేవస్య ధీమహి స్వాహా, ధియో యోనః ప్రచోదయాత్‌ స్వాహా అని పలుకుతూ ఆచమించడం మొదలైన క్రియలు ఇందులో ఉన్నాయి. 3. స్మృత్యాచమనం/ స్మార్తాచమనం : పీట/ కృష్ణాజినం మీద కూర్చుని, పాదాలను నేలపై ఉంచి, ఆపస్తంబ సూత్ర సంప్రదాయంలో ఆచమించే పద్ధతి. బొటన వ్రేలితో పెదవులను తుడుచుకోవడం లాంటి క్రియలు ఇంకా ఉన్నాయి. 4. పురాణాచమనం : ముమ్మారు కేశవ నామాలతో ఆచమించడం, గోవిందాది నామాలతో అవయవ శుద్ధి మొదలైన క్రియలు ఇందులో ఉన్నాయి. శ్రుత్యాచమనం, శ్రౌతాచమనం ఒక్కటేనని కొందరి భావనగా దువ్వూరి రామకృష్ణారావుగారి సంపాద కత్వంలో వెలువడిన సంధ్యావందనం గ్రంథంలో వ్రాశారు. కావచ్చు. శ్రుతి, శ్రౌతం వేరు కావు.
శ్రుతి, స్మృతి, పురాణాలలో 3 రకాల ఆచమనాలు చెప్పబడ్డాయి.
వేంకటేశ్వరాలయం
వేంకటేశ్వరాలయం హిందూ దేవుడైన వేంకటేశ్వరుడు లేదా బాలాజీ కొరకు స్థాపించబడిన దేవాలయం
తిరుమల పూలంగి సేవ
పూలంగి సేవ తిరుమల శ్రీనివాసునికి జరిగే సేవ. గురువారం నాడు సాయంకాల పూజానంతరం పానకం, వడపప్పు నైవేద్య సమర్పణానంతరం స్వామికి వెల్వెట్ గౌను వంటి వస్త్రాన్ని తొడుగుతారు. ఆపాద మస్తకం వివిధ రకాలైన పువ్వుల దండలతో అందంగా అలంకరిస్తారు. ఇలా పూలతో అలంకరించడం వలన ఈ సేవను పూలంగి సేవ అని అంటారు. ఈ కార్యక్రమం అనంతరం రాత్రి ఏకాంత సేవను ప్రారంభిస్తారు.
ప్రాచీన తమిళ వాజ్మయానికి చెందిన శిలప్పదికారంలో 'పూవాడయిల్ పొలిందు తోన్ఱియ' అనే వాక్యం ఉంది. పూవడై అనే పదం తెలుగులో పూలంగి అనే పదానికి తమిళీకరణం. కాబట్టి ఎనిమిదవ శతాబ్దం నాటికే ఈ పూలంగి సేవ వ్యవహారంలో ఉన్నట్లు భావించవచ్చును.
రేఖా అండ్ మురళి ఆర్ట్స్
రేఖా అండ్ మురళి ఆర్ట్స్ (Rekha and Murali Arts) ప్రముఖ రంగస్థల మరియు సినిమా నిర్మాణ సంస్థ. దీనికి ముఖ్యమైన అధిపతి ప్రముఖ నటుడు పద్మనాభం. వీరి మొదటి చిత్రం 1965లో నిర్మించిన దేవత. రేఖ వల్లం నరసింహరావు గారి అమ్మాయి మరియు మురళి పద్మనాభం గారి అబ్బాయి. ఇద్దరి పేర్లు కలిపి ఈ సంస్థ పేరును నిర్ణయించారు.
ఈ సంస్థ మొదట నాటక ట్రూపుగా ప్రారంభమైనది. తర్వాత కాలంలో సినీ నిర్మాణంలో ప్రవేశించారు. దీనిలో స్నేహితులు వీటూరి, వల్లం నరసింహారావు, పద్మనాభం గారి తమ్ముడు పురుషోత్తం, సంగీత దర్శకులు ఎస్.పి.కోదండపాణి దర్శకులు కె.హేమాంబరధరరావు, నటులు పెరుమాళ్ళు, దండు వెంకటరాజు మరియు కేశవరామ్ లు భావస్వాములు.
అన్నపూర్ణ పిక్చర్స్
అన్నపూర్ణ పిక్చర్స్ ప్రముఖ సినీ నిర్మాణ సంస్థ. దీనిని ప్రముఖ సినీ నటుడు అక్కినేని నాగేశ్వరరావు, దుక్కిపాటి మధుసూధనరావు, మరికొందరు మిత్రులు కలిసి స్థాపించారు.
పండిట్ అజయ్ చక్రవర్తి
పండిట్ అజయ్ చక్రవర్తి ( జననం : 1953 ) పటియాలా ఘరానాకు చెందిన ప్రముఖ హిందుస్తానీ సంగీత గాయకుడు.
పండిట్ అజయ్ చక్రవర్తి తండ్రి, అజిత్ చక్రవర్తి భారత స్వాతంత్ర్యానంతరం, బంగ్లాదేశ్ నుండి భారత దేశంలోని శ్యాంనగర్కు తన ఇద్దరు కుమారులతో వలస వచ్చాడు. అజయ్ చక్రవర్తి సోదరుడు సంజయ్ చక్రవర్తి ప్రముఖ సంగీతకారుడు. కూతురు కౌశికి చక్రవర్తి కూడా వర్ధమాన సంగీత కళాకారిణి. అజయ్ చక్రవర్తి కలకత్తా విశ్వవిద్యాలయం నుండి పట్టభద్రుడయ్యాడు.
అజయ్ చక్రవర్తి తన మూడేళ్ళ వయస్సులోనే తండ్రి వద్ద సంగీత పాఠాలు నేర్వడం ప్రారంభించాడు. తరువాత పన్నాలాల్ సామంత మరియు శ్రీ కనైదాస్ బైరాగి వద్ద కొంతకాలం నేర్చి, పద్మభూషణ్ పండిట్ జ్ఞానప్రకాశ్ ఘోష్కు శిష్యుడైనాడు. 1969 లో, ప్రముఖ పటియాలా ఘరానా సంగీత విద్వాంసుడు, ఉస్తాద్ బడే గులాం అలీ ఖాన్ కుమారుడు మునవర్ అలీఖాన్కు శిష్యరికం చేసాడు. పండిట్ అజయ్ చక్రవర్తి ఇప్పుడున్న పటియాలా ఘరానాకు చెందిన వారిలో మేటి హిందుస్తానీ సంగీత కళాకారుడు.1. 
2. 
3.
శివుని వేయి నామములు- 501-600
శివ సహస్రనామ స్తోత్రములోని తరువాతి నూరు నామముల అర్ధాలు:
వేదకారః = వేదములను తెలియపరచినవాడు
మంత్రకారః = మంత్రములను తెలిపినవాడు
విద్వాన్ = అన్ని విషయములు తెలిసినవాడు
సమరమర్దనః = యుద్ధమునందు శత్రువులను నాశనము చేయువాడు
మహామేఘనివాసీ = గొప్పదైన మేఘమండలములో నివసించువాడు
మహాఘోరః = గొప్ప భయంకరమైనవాడు
వశీకరః = అందరను ఆకర్షించువాడు
అగ్నిజ్వోలః = అగ్ని యొక్క జ్వాలయే తానైనవాడు
మహాజ్వాలః = గొప్పదైన మంట యొక్క ఆకారము తానైనవాడు
అతిధూమ్రః = మిక్కిలి ధూమ్రవర్ణము (నలుపు, ఎరుపు కలసియున్న రంగు) పొగవర్ణములో ఉన్నవాడు
హుతః = అగ్నిలో హోమము చేయబడిన ద్రవ్యము తానైనవాడు
హవిః = హోమము చేయుటకు ఉపయోగింపబడు ద్రవ్యము తానైనవాడు
వృషభః = వాహనమగు ఎద్దు రూపము తానైనవాడు
శంకరః = సుఖమును కలుగజేయువాడు
నిత్యంవర్చస్వీ = ఎల్లప్పుడు వర్చస్సు కలవాడు
ధూమకేతనః = ధూమవర్ణము కల జెండా కలవాడు
నీలః = నల్లనైనవాడు
అంగలుబ్ధః = మన్మథుని యందు ఆసక్తి కలవాడు
శోభనః = శుభములను కలుగజేయువాడు
నిరవగ్రహః = ప్రతిబంధములు లేనివాడు
స్వస్తిదః = శుభములను ఇచ్చువాడు
స్వస్తిభావః = శుభమైన భావములు కలవాడు
భాగీ = యజ్ఞభాగములను కలిగినవాడు
భాగకరః = విభాగములు చేయువాడు
లఘుః = తేలిక అయినవాడు.
ఉత్సంగః = అందరకును ఒడియై ఉండువాడు
మహాంగః = గొప్పనైన అవయవములు కలవాడు
మహాగర్భపరాయణః = తన గర్భస్థులను జాగ్రత్తగా చూచుకొనువాడు
కృష్ణవర్ణః = నల్లని వర్ణము కలవాడు
సువర్ణః = బంగారు వర్ణము కలవాడు; బంగారం తానే అయినవాడు
సర్వదేహినాం ఇంద్రియం = సమస్త ప్రాణులకు ప్రధానమైన అవయవము వంటివాడు
మహాపాదః = విస్తారమైన పాదములు కలవాడు
మహాహస్తః = గొప్పనైన చేతులు కలవాడు
మహాకాయః = గొప్ప శరీరము కలవాడు
మహాయశాః = గొప్ప కీర్తి కలవాడు
మహమూర్ధాః = గొప్ప శిరస్సు కలవాడు
మహామాత్రః = గొప్ప పరిమాణము కలవాడు
మహానేత్రః = గొప్పవైన నేత్రములు కలవాడు
నిశాలయః = రాత్రి నివాసముగా కలవాడు
మహాంతకః = గొప్పవాడైన నాశకుడు
మహాకర్ణః = గొప్పవైన చెవులు కలవాడు
మహోష్ణః = గొప్ప వృషభము కలవాడు
మహాహనుః = గొప్ప దవడలు కలవాడు
మహానాసః = గొప్ప ముక్కు కలవాడు
మహాకంబుః = గొప్ప శంఖము వంటివాడు
మహాగ్రీవః = గొప్ప ముఖము కలవాడు
శ్మశానభాక్ = స్మశానములో ఉండువాడు
మహావక్షాః = గొప్పదైన వక్షస్థలము కలవాడు
మహోరస్కః = గొప్పదైన హృదయము కలవాడు
అంతరాత్మా = ఆత్మ యొక్క లోపలి భాగము అయినవాడు
మృగాలయః = సామాన్య జంతువులకు నిలయమైనవాడు
లంబనః = అందరకును పట్టుకొమ్మ అయినవాడు
లంబితోష్ఠః = నోరు తెరచి ఉన్నవాడు; వ్రేలాడుచున్న పెదవులు కలవాడు
మహామాయః = గొప్ప మాయ కలిగినవాడు
పయోనిధిః = సముద్రుని వంటివాడు
మహాదంతః = గొప్పవైన దంతములు కలవాడు
మహాదంష్ట్రః = గొప్పవైన కోరలు కలవాడు
మహాజిహ్వః = గొప్పదైన నాలుక కలవాడు
మహాముఖః = గొప్పదైన ముఖము కలవాడు
మహానఖః = గొప్పవైన గోళ్ళు కలవాడు
మహారోమః = గొప్పవైన వెండ్రుకలు కలవాడు
మహాకేశః = గొప్పవైన తలవెండ్రుకలు కలవాడు
మహాజటః = గొప్పవైన జడలు కలవాడు
ప్రసన్నః = అనుగ్రహించువాడు
ప్రసాదః = అనుగ్రహరూపము కలవాడు
ప్రత్యయః = విశ్వాసము తానే అయినవాడు
గిరిసాధనః = కొండలను సాధించువాడు
స్నేహనః = స్నేహము కలవాడు
అస్నేహనః = శత్రుత్వము తానే అయినవాడు
అజితః = జయింపబడనివాడు
మహామునిః = గొప్ప మౌనము కలవాడు
వృక్షాకారః = వృక్షము యొక్క ఆకారము కలవాడు
వృక్షకేతుః = వృక్షము తన జెండాగా కలిగినవాడు
అనలః = అగ్ని ఆకారము తానే అయినవాడు
వాయువాహనః = వాయువు వాహనముగ కలవాడు
గండలీ = గుహలో నివసించువాడు
మేరుధామా = బంగారు కొండ నివాసముగా కలవాడు
దేవాధిపతిః = దేవతలకు అధిపతి అయినవాడు
రాజ్‌కుమార్
కన్నడ కంఠీరవుడు మరియు రాజ్ కుమార్ (ఏప్రిల్ 24, 1929 – ఏప్రిల్ 12, 2006) గా ప్రసిద్ధి చెందిన డా. సింగనల్లూరు పుట్టస్వామయ్య ముత్తురాజు ప్రముఖ కన్నడ చలనచిత్ర నటుడు మరియు దాదాసాహెబ్ ఫాల్కే అవార్డు గ్రహీత.
లక్షలాది అభిమానులు "డాక్టర్. రాజ్" లేదా "అన్నావ్రు" (అన్నగారు) అని పిలిచే ఈయన కన్నడ చలనచిత్ర రంగములో అర్ధశతాబ్దము పాటు 200 సినిమాలలో నటించాడు. "బంగారద మనుష్య" (బంగారు మనిషి), "కస్తూరి నివాస", "గంధద గుడి" మరియు "జీవన చైత్ర" ఈయన నటించిన కొన్ని మరపురాని సినిమాలు.
మొదట శ్రీ పి.బి. శ్రీనివాస్ పాడినా, తరువాత తన పాటలు తానే పాడుకున్న రాజ్ కుమార్ సంగీత స్రష్ట, పేరొందిన గాయకుడు. తను నటించిన చిత్రాలకే కాక, నేపధ్య గాయకునిగా ఇతర నటులకు కూడా గాత్ర దానం చేశారు. ఇంకా అనేక భక్తి గీతాలు కూడా పాడారు.
తెలుగులో కాళహస్తి మహాత్యం (1954) సినిమాలో భక్త కన్నప్పగా అద్భుతంగా నటించాడు.
రాజ్ కుమార్ 1929, ఏప్రిల్ 24న అప్పటి మైసూరు రాజ్యంలోని గజనూరులో కన్నడ కుటుంబంలో జన్మించాడు. ఈ గ్రామం ఇప్పుడు తమిళనాడులోని ఈరోడ్ జిల్లాలో కర్ణాటక సరిహద్దు వెంట ఉంది. ఈయన మాతృభాష కన్నడ. తండ్రి సింగనల్లూరు పుట్టస్వామయ్య రంగస్థల నటుడు. తల్లి లక్ష్మమ్మ. వీరి పెద్ద కొడుకైన రాజ్‌కుమార్ కు ముత్తత్తి రాయుని (హనుమంతుడు) పేరుమీద ముత్తురాజు అని పేరు పెట్టుకున్నారు.
త్రిపురనేని
త్రిపురనేని తెలుగు సమాజంలో ఒక ఇంటిపేరు. ఈ ఇంటి పేరుగల కొందరు ప్రసిద్ధ వ్యక్తులు.
హేమలత
హేమలత పేరుతో ముగ్గురు తెలుగు సినిమా నటులున్నారు.
షారుఖ్ ఖాన్
షారుఖ్ ఖాన్ (జననం 2 నవంబరు 1965)  ప్రముఖ భారతీయ సినీ నటుడు, నిర్మాత టివీ ప్రముఖుడు. అభిమానులు ఆయనను బాద్షా ఆఫ్ బాలీవుడ్, కింగ్ ఖాన్ అని పిలుస్తారు. షారూఖ్ దాదాపు 80 సినిమాల్లో నటించారు. ఆయన 14 ఫిలింఫేర్ పురస్కారాలు అందుకున్నారు. ఆసియాలో షారూఖ్ చాలా ప్రముఖుడైన నటుడు. ప్రపంచవ్యాప్తంగా భారతీయులు ఎక్కువ నివసించే ప్రదేశాల్లో కూడా ఆయన చాలా ప్రసిద్ధుడు. అభిమానుల సంఖ్య, వసూళ్ళు లెక్కలో షారూఖ్ ప్రపంచంలోని అత్యంత సక్సెస్ ఫుల్ ఫిలిం స్టార్ లలో ఒకరిగా  నిలిచారు.
1980వ దశకం చివర్లో టివి సీరియల్స్ ద్వారా కెరీర్ ప్రారంభించారు షారూఖ్. 1992లో దీవానా సినిమాతో బాలీవుడ్ తెరంగేట్రం చేశారు ఆయన. కెరీర్ మొదట్లో దార్ర్ (1993), బాజిగర్ (1993),  అంజామ్ (1994) వంటి సినిమాల్లో ప్రతినాయక పాత్రలు పోషించారు. ఆ తరువాత వచ్చిన రొమాంటిక్  కామెడీ సినిమాలు దిల్ వాలే దుల్హనియా లేజాయేంగే (1995), దిల్ తో పాగల్ హై (1997), కుచ్ కుచ్ హోతా హై (1998), మొహొబ్బతే (2000), కభీ ఖుషీ కభీ గమ్ (2001) సినిమాలతో హీరోగా ఉన్నత శిఖరాలందుకున్నారు షారుఖ్. దేవదాస్ (2002), స్వదేశ్ (2004), చక్ దే! ఇండియా (2007), మై నేమ్ ఈజ్ ఖాన్ (2010) సినిమాల్లో ఆయన నటనకు విమర్శకుల ప్రశంసలు లభించాయి. ఆయన నటించిన కామెడీ సినిమాలు చెన్నై ఎక్స్‌ప్రెస్ (2013), హ్యాపీ న్యూ ఇయర్ (2014) సినిమాలో అతి ఎక్కువ వసూళ్ళు సాధించిన సినిమాలుగా నిలిచాయి. ఆయన సినిమాల్లో దేశభక్తి, సామాజిక సమస్యల గురించి ఎక్కువగా చర్తిస్తారు. సినిమాల్లో చేసిన కృషికిగానూ భారత ప్రభుత్వం ఆయనను పద్మశ్రీతోనూ,  ఫ్రాన్స్ ప్రభుత్వం ఒర్డరే డెస్ ఆర్ట్స్ ఎట్ దెస్ లెట్టర్స్, లెగియన్ డి ' హానర్ పురస్కారలతో గౌరవించాయి.
ప్రముఖ నిర్మాణ సంస్థ రెడ్ చిల్లీస్ ఎంటర్ టైన్మెంట్ కు ఆయన సహ చైర్మన్ గానూ, ఇండియన్ ప్రీమియర్ లీగ్ లోని కోల్‌కత నైట్ రైడర్స్ టీంకు సహ యజమానిగా ఉన్నారు. ఆయన ఇప్పటికీ టీవీ షోలలో వ్యాఖ్యాతగా వ్యవహరిస్తుంటారు. ఎన్నో వ్యవస్థాపక వెంచర్లు చేస్తున్నందున మీడియా ఆయనను "బ్రాండ్ ఎస్.ఆర్.కె"గా వ్యవహరిస్తుంటుంది. అనారోగ్యాల అవగాహన ప్రచారంలోనూ, విపత్తులు సంభవించినప్పుడు ఆయన దాతృత్వం చెప్పుకోదగ్గది. పిల్లల చదువు ఆవశ్యకతా ప్రచారంలో ఆయన చేసిన కృషికి గుర్తింపుగా 2011లో  యునెస్కో పిరమిడ్ కాచ్ మర్నీ పురస్కారంతో గౌరవించింది.  ప్రభావవంతమైన భారతీయునిగా ఎన్నో పత్రికల చిట్టాల్లో ఎన్నోసార్లు ఉన్నారు షారుఖ్. 2008లో న్యూస్ వీక్ పత్రిక ప్రపంచంలోని 50 అత్యంత పవర్ ఫుల్ వ్యక్తుల జాబితాలో ఆయనను ప్రస్తావించింది.
2 నవంబరు 1965లో ఢిల్లీ లో ముస్లిం కుటుంబంలో జన్మించారు  ఆయన. పుట్టిన తరువాత 5ఏళ్ళ వరకు ఆయన మంగళూరు లోని  అమ్మమ్మ గారింట్లో ఉండేవారు షారూఖ్. షారూఖ్ తాత ఇఫ్తికర్ అహ్మద్ 1960ల్లో పోర్టులో చీఫ్ ఇంజినీరుగా పనిచేసేవారు. తన నాన్నగారి తండ్రి జాన్ మహ్మద్ ఆఫ్ఘనిస్థాన్కు చెందిన సంప్రదాయ పఠాన్ కుటుంబానికి చెందినవారని  షారూఖ్ చెబుతారు. ఆయన కొన్ని ఇంటర్వ్యూలలో తమది పెషావర్ కు చెందిన పఠాన్ కుటుంబమనీ, తాము ఇంట్లో హింద్కో భాషలోనే మాట్లాడుకుంటామనీ వివరించారు. బ్రిటిష్ భారత్ లోని పెషావర్ లో షారొఖ్ తండ్రి మీర్ తాజ్ మొహమద్ ఖాన్ ప్రముఖ స్వాతంత్ర్య సమరయోధుడు. ఆయన ఖాన్ అబ్దుల్ గఫర్ ఖాన్ కు అనుచరుడు, అఖిల భారత జాతీయ కాంగ్రెస్ పార్టీకి చెందినవారు. భారత విభజన తరువాత వారి కుటుంబం  ఢిల్లీ కి వచ్చేశారు. షారూఖ్ తల్లిదండ్రులు 1959లో వివాహం చేసుకున్నారు. ఒక ట్వీట్  లో  షారూఖ్ తనను హాఫ్ హైదరాబాదీ (తల్లి), హాఫ్ పఠాన్ (తండ్రి), హాఫ్ కాశ్మీరీ (నానమ్మ) గా పేర్కొన్నారు.
పూర్తి వ్యాసం షారూఖ్ ఖాన్ సినిమాలు
రుడ్యార్డ్ కిప్లింగ్
రుడ్యార్డ్ కిప్లింగ్ (డిసెంబర్ 30, 1865 – జనవరి 18, 1936) ప్రసిద్ధ ఆంగ్ల రచయిత మరియు కవి. బొంబాయిలో జన్మించాడు. ఈయన రాసిన చాలా కథలను ఆంగ్ల చందమామ పుస్తకంలో ప్రచురితమైనాయి.1894 లో ఆయన రాసిన ది జంగిల్ బుక్ అనే కథా సంకలనంతో ప్రపంచవ్యాప్తంగా పాఠకులకు చేరువయ్యాడు. కథా సాహిత్యంలో ఆయన ఒక దార్శనికుడుగా కొనియాడబడ్దాడు.. పిల్లల సాహిత్యంలో ఆయన చేసిన కృషి అజరామరమైనది.. సాహిత్యంలో ఆయన చేసిన విశేష కృషికి గాను 1907 లో ఆయనకు నోబెల్ బహుమతి లభించింది. నోబెల్ బహుమతి పొందిన మొట్టమొదటి ఆంగ్ల రచయిత ఆయనే కావడం విశేషం. అంతే కాకుండా నోబెల్ బహుమతి నందుకున్న అతి పిన్న వయస్కుడిగా కూడా గుర్తింపు పొందాడు.
కిక్ (సినిమా)
కిక్ రవితేజ కథానాయకుడిగా 2009 లో విడుదలైన ఒక తెలుగు సినిమా. ఇలియానా ఇందులో కథానాయిక.
మలేషియా నేపథ్యం లో కథ మొదలవుతుంది. నైనా (ఇలియానా) ఒక నిజాయితీ గల పోలీసాఫీసర్ అయిన కళ్యాణ్ కృష్ణ (శ్యామ్-తొలిపరిచయం) పెళ్ళి చూపుల పేరుతో కలుస్తుంది. వారిద్దరికీ ఇంచుమించు సంబంధం కుదురుతుంది. ఇద్దరూ పరిచయం చేసుకునేటప్పుడు అతని పేరులోని కళ్యాణ్ అనే పదాన్ని విని అతనికి తన గతాన్ని గురించి తెలియ జేస్తుంది. ఆమెకు పరిచయమైన కళ్యాణ్ గురించి చెబుతుంది.
కళ్యాణ్ (రవితేజ) బాగా చదువుకున్న కుర్రాడు. తెలివైన వాడు. ఏ ఒక్క ఉద్యోగంలోనూ కొద్ది రోజులు కూడా పనిచేయడు. చేసే ప్రతి పనిలోనూ "కిక్" ఉండాలని కోరుకుంటుంటాడు.
నిజానికి కళ్యాణ్ ఒక దొంగ. అయితే అతను ఎందుకు దొంగగా మారాడనే దాని వెనుక ఒక ఉదాత్తమైన సంఘటన ఉంటుంది. ఒక చిన్న పాపకు ప్రాణాంతకమైన జబ్బు చేయడంతో ఆ పాప తల్లిదండ్రులు అన్ని విధాలా ప్రయత్నించి ఆమెకు శస్త్రచికిత్స చేయించలేక, పాప చావును చూడలేమంటూ ఉత్తరం రాసి భవనంపై నుంచి దూకి ఆత్మహత్య చేసుకుంటారు. ఆ సంఘటన కళ్ళారా చూసిన రవితేజ చలించిపోయి ఆ పాపను బ్రతికించడానికి తనకున్న ఆస్థులను తెగనమ్మి శస్త్రచికిత్స చేయిస్తాడు. శస్త్రచికిత్స పూర్తయిన తర్వాత ఆమె కళ్ళలో ఆనందం చూసి ఆమెలాంటి మరెందరో పిల్లలకు వైద్యం చేయించడానికి దొంగతనాలు చేయడం ప్రారంభిస్తాడు. అయితే ఈ దొంగతనాలు మాత్రం అన్యాయాలు, అక్రమాలు చేసి కోట్లు గడించిన ప్రముఖుల ఇళ్ళలోనే చేస్తుంటాడు.
భారత పార్లమెంటు ఎన్నికలు, 2009
ప్రపంచంలో అతిపెద్ద ప్రజాస్వామ్య దేశమైన భారతదేశంలో 15 వ లోక్‌సభ ఎన్నికలు 2009 వ సంవత్సరంలో దేశ వ్యాప్తంగా ఐదు దశల్లో జరిగాయి. ఏప్రిల్ 16, 22/23, 30 మరియు మే నెల 7, 13 తేదీలలో జరిగాయి. ఫలితాలు మే 16 న వెలువడ్డాయి. ఈ ఎన్నికల్లో అత్యధిక సీట్లు సాధించిన భారత జాతీయ కాంగ్రెస్ దేశంలో ఏకైక అతిపెద్ద పార్టీగా అవతరించింది. భారతీయ జనతా పార్టీ నేతృత్వంలోని ఎన్డీయే పరాజయాన్ని అంగీకరించగా వామపక్షాలు ఎన్నడూ లేనంతగా నష్టపోయాయి.
శ్రీకాంత్ (నటుడు)
శ్రీకాంత్ గా ప్రసిద్ధిచెందిన మేకా శ్రీకాంత్ (జననం: మార్చి 23, 1968) ప్రముఖ తెలుగు సినిమా నటుల్లో ఒకడు. 125 సినిమాల్లో నటించాడు. విరోధి (2011) అనే సినిమాకు నిర్మాతగా కూడా వ్యవహరించాడు. తెలుగు సినిమా నటుల సంఘం మా ("మూవీ ఆర్టిస్ట్స్ అసోసియేషన్") లో శ్రీకాంత్ సభ్యుడిగా పని చేశాడు. సినిమా నటి ఊహను ప్రేమ వివాహం చేసుకున్నాడు. వీరికి రోహన్, రోషన్, మేధ అనే ముగ్గురు పిల్లలు.
శ్రీకాంత్ కర్ణాటక రాష్ట్రం, కొప్పల్ జిల్లాలోని గంగావతిలో జన్మించాడు. చిన్నతనంలో క్రికెట్ మీద ఆసక్తి ఉండేది. ధర్వార్ లోని కర్ణాటక విశ్వవిద్యాలయంలో బీకాం పట్టా పొందాడు. ఒక ఫిల్మ్ ఇన్‌స్టిస్ట్యూట్ నుంచి డిప్లోమా కూడా పొందాడు. హీరోయిన్ ఊహను ప్రేమించి పెళ్ళి చేసుకున్నాడు. వారికి రోషన్ అనే కొడుకు, మేధ అనే కూతురు ఉన్నారు. పెద్ద కొడుకు రోషన్ చిన్నప్పుడు క్రికెట్ ఆడేవాడు. తర్వాత నిర్మలా కాన్వెంట్ అనే సినిమాతో నటుడిగా మారాడు. రెండో కొడుకు రోహన్ లాస్ ఏంజిలెస్ లో నటనకు సంబంధించి శిక్షణ తీసుకున్నాడు. ప్రైవేటుగా బి.బి.ఎం చదువుతున్నాడు. కూతురు మేధ బాస్కెట్ బాల్ ఆడుతుంది. అండర్ 14 తరపున జాతీయ జట్టులో ఆడింది.
ఉషాకిరణ్ మూవీస్ నిర్మించిన పీపుల్స్ ఎన్‌కౌంటర్ శ్రీకాంత్ కు నటుడిగా మొదటి సినిమా. ఈ సినిమాకు ఐదువేల రూపాయల పారితోషికం అందుకున్నాడు. మొదట్లో చిన్న చిన్న పాత్రలతో, విలన్ గా తన ప్రస్థానాన్ని ప్రారంభించిన శ్రీకాంత్ నెమ్మదిగా హీరోగా మారాడు. వన్ బై టు (1993) హీరోగా శ్రీకాంత్ మొట్టమొదటి సినిమా. తర్వాత వచ్చిన తాజ్ మహల్ (1995) సినిమా మంచి విజయం సాధించడంతో ఆయన హీరోగా నిలదొక్కుకున్నాడు. సంగీత పరంగా కూడా ఈ సినిమా మంచి విజయం సాధించింది. కె. రాఘవేంద్రరావు దర్శకత్వంలో వచ్చిన పెళ్ళి సందడి (1996) చిత్రం కూడా మంచి విజయం సాధించింది.
ఖడ్గం, ఆపరేషన్ ధుర్యోధన సినిమాల్లో ఆయన పోషించిన పాత్రకు పలువురి విమర్శకుల ప్రశంసలు లభించాయి. స్వతహాగా చిరంజీవి అభిమానియైన శ్రీకాంత్ ఆయనతో కలిసి నటించాలని ఎంతో కోరికగా ఉండేవాడు. ఆయన కోరిక శంకర్‌దాదా ఎం.బీ.బీ.ఎస్ తో తీరింది. దానికి సీక్వెల్ గా వచ్చిన శంకర్‌దాదా జిందాబాద్ లో కూడా ఆయనతో కలిసి నటించాడు .బాలకృష్ణతో కలిసి శ్రీరామరాజ్యం సినిమాలో, వెంకటేష్తో కలిసి సంక్రాంతి, నాగార్జునతో కలిసి నిన్నే ప్రేమిస్తా, .మోహన్ బాబుతో తప్పుచేసి పప్పుకూడు, రాజేంద్ర ప్రసాద్తో సరదాగా సరదాగా మొదలయిన వాటిలో నటించాడు. జగపతిబాబుతో మనసులో మాట, జె.డి. చక్రవర్తితో ఎగిరే పావురమా, రవితేజతో ఖడ్గం లాంటి సినిమాల్లో కలిసి నటించాడు.
రవితేజ (నటుడు)
రవితేజ (జననం: జనవరి 26, 1968) ప్రముఖ తెలుగు సినిమా నటుడు. అంచెలంచెలుగా ఎదిగి మాస్ మాహారాజా గా ప్రేక్షకుల అభిమానాన్ని చూరగొన్నాడు.
రవితేజ అసలు పేరు భూపతిరాజు రవిశంకర్ రాజు. తూర్పు గోదావరి జిల్లాలోని జగ్గంపేట ఆయన జన్మస్థలం. ముగ్గరు కొడుకుల్లో రవితేజ పెద్దవాడు. ఆయన తండ్రి భూపతిరాజు రాజగోపాల్ రాజు ఫార్మసిస్టు. తల్లి రాజ్యలక్ష్మి గృహిణి. 
ఆయన ఇద్దరు తమ్ముళ్ళు రఘు, భరత్ లు కూడా నటులే. రవితేజ తెలుగు సినీ పరిశ్రమలో ప్రవేశించక ముందు ఉత్తర భారతదేశంలో జైపూర్, ఢిల్లీ, ముంబై, భోపాల్ మొదలైన ప్రదేశాలన్నీ తిరిగాడు. తరువాత కుటుంబంతో సహా విజయవాడకు వెళ్ళారు. అక్కడ ఆయన సిద్ధార్థ డిగ్రీ కళాశాలలో బి.ఎ కోర్సులో చేరాడు. రవితేజ నాయనమ్మ, తాతగారి స్వస్థలం పశ్చిమ గోదావరి జిల్లాలోని ఖండవల్లి గ్రామం.
మొదట్లో అనేక చిత్రాలలో చిన్న చిన్న వేషాలు వేసినా గుర్తింపు రాలేదు, ప్రముఖ దర్శకుడు కృష్ణవంశీ వద్ద అసిస్టెంట్ డైరెక్టర్ గా కూడా చేసాడు.
1997 లో కృష్ణవంశీ తీసిన సింధూరంలో బ్రహ్మాజీతో పాటు సెకండ్ హీరోగా చేసాడు. కాని జనాల్లోకి రవితేజ పాత్ర విపరీతంగా వెళ్లిపోయింది, ఫ్యాన్ ఫాలోయింగ్ స్టార్ట్ అయింది .తరువాత అనేక సినిమాల్లో గుర్తింపు వున్న వేషాలు వేసాడు కానీ బ్రేక్ రాలేదు.1999 లో శ్రీను వైట్ల దర్శకత్వం వహించిన మొదటి సినిమా నీ కోసం సినిమాలో రవితేజ హీరోగా చేసాడు ఆ చిత్రంలో ఆయన నటనకు పలువురి ప్రశంసలు లభించడమే కాకుండా అవార్డు కూడా లభించింది. తరువాత,
పూరీ జగన్నాథ్ దర్శకత్వంలో ఇట్లు శ్రావణి సుబ్రహ్మణ్యంలో హీరోగా చేయగా సూపర్ హిట్ అయి హీరోగా గుర్తింపు వచ్చి ఇడియట్ తో సెటిల్ అయ్యాడు తరువాత అమ్మా నాన్న ఓ తమిళమ్మాయి, డాన్ సీను, కిక్, విక్రమార్కుడు, కృష్ణ, వెంకీ, భద్ర, బలాదూర్,బలుపు,పవర్, దరువు, దుబాయ్ శీను, నా ఆటోగ్రాఫ్, శంభో శివ శంభో, అమ్మ నాన్న ఓ తమిళమ్మాయి, అవును వాళ్ళిద్దరు ఇష్టపడ్డారు, ఇట్లు శ్రావణి సుభ్రమణ్యం, లాంటి పెద్ద పెద్ద విజయాలతో తెలుగు చలనచిత్ర ఇండస్ట్రీలో రవితేజ ముఖ్య స్థానంలో ఉన్నారు.2017 లో రాజా ధి గ్రేట్ తో మరొక విజయాన్ని అందుకున్నారు.
ర‌వితేజ తమ్ముడు భరత్ పలు చిత్రాల్లో సపోర్టింగ్ ఆర్టిస్ట్ గా నటించారు.., ఒక్కడే, అతడే ఒక సైన్యం, పెదబాబు, దోచెయ్ లాంటి చిత్రాల్లో కీలక పాత్రల్లో కనిపించాడు.
భరత్ (52) 24 జూలై 2017 రాత్రి హైద్రాబాద్ ఔట‌ర్ రింగ్ రోడ్ మీద శంషాబాద్‌ మండలం కొత్వాల్‌గూడ దగ్గర జరిగిన ఘోర ప్రమాదంలో . ఓ ఆర్ ఆర్ మీద త‌న కార్ లో అతివేగంగా ప్ర‌యాణిస్తున్న భ‌ర‌త్..ఆగి ఉన్న లారీని ఢీ కొట్టాడు…దీంతో భ‌ర‌త్ అక్క‌డిక్క‌డే మృతిచెందారు.శంషాబాద్ లోని నోవాటెల్ నుంచి సిటికి వస్తుండగా ఈ ప్ర‌మాదం జ‌రిగింది.
శేఖర్ కమ్ముల
శేఖర్ కమ్ముల ప్రముఖ తెలుగు సినీదర్శకుడు, నిర్మాత మరియు సినీ రచయిత. ఆనంద్, గోదావరి, హ్యాపీ డేస్, లీడర్, ఫిదా సినిమాలకు దర్శకుడు. ఆరు నంది పురస్కారాలు అందుకున్నాడు.
శేఖర్ 1972, ఫిబ్రవరి 4 న హైదరాబాదులో జన్మించాడు. సికింద్రాబాద్‌లోని సెయింట్ పాట్రిక్స్ హైస్కూల్‌లో ఉన్నత పాఠశాల విద్య పూర్తి చేశాడు. సెయింట్ అల్ఫోన్సా కళాశాల నుంచి ఇంటర్మీడియట్ పూర్తి చేశాడు. తరువాత చైతన్య భారతి ఇన్‌స్టిట్యూట్ ఆఫ్ టెక్నాలజీ నుంచి మెకానికల్ ఇంజనీరింగ్‌లో గ్రాడ్యుయేషన్ పూర్తి చేశాడు. తరువాత అమెరికాలోని న్యూజెర్సీలో కంప్యూటర్ సైన్సులో పీజీ కోసం వెళ్ళాడు. కొద్ది కాలం సమాచార సాంకేతిక రంగంలో పనిచేసిన తర్వాత వాషింగ్టన్‌లోని హోవార్డ్ యూనివర్శిటీలో మాస్టర్ ఆఫ్ ఫైన్ ఆర్ట్స్‌లో చేరాడు.
దర్శకుడిగా ఆయన మొదటి సినిమా డాలర్ డ్రీమ్స్. ఈ సినిమాకు ఆయనకు ఉత్తమ నూతన దర్శకుడిగా జాతీయ పురస్కారము లభించింది.. తరువాత ఆయన దర్శకత్వం వహించిన ఆనంద్ సినిమా ఆయనకు మంచి కమర్షియల్ విజయాన్నిచ్చింది. సినిమాల్లో సాధారణంగా కనిపించే హింస, అశ్లీలత మొదలైనవి శేఖర్ సినిమాల్లో తక్కువ మోతాదులో ఉంటాయి కాబట్టి కుటుంబ సమేతంగా చూడదగ్గవిగా ఉంటాయి.
ప్రతివాద భయంకర అణ్ణన్
జగద్విఖ్యాతమైన శ్రీ వేంకటేశ్వర సుప్రభాతం స్తోత్రాన్ని ప్రతివాద భయంకర అణ్ణాంగారాచార్య లేదా అణ్ణన్ స్వామి రచించారు. ఇతడు క్రీ.శ.1361 వ సంవత్సరంలో అనంతాచార్యులు మరియు ఆండాళ్ దంపతులకు కంచి పట్టణంలో జన్మించారు. ఈయన శ్రీరామానుజాచార్యులచే నియమింపబడిన 74 సింహాసనాధిపతులలో ఒకరైన 'ముడుంబ నంబి' వంశానికి చెందినవారు. ఇతని గురువు మణవాళ మహాముని.
సుప్రసిద్ధమైన వేంకటేశ్వర సుప్రభాతము, రంగనాధ సుప్రభాతము కూడా అణ్ణన్ రచనలే. వేదాంత దేశికుల కుమారుడైన నారాయణావరదాచార్యుడు అణ్ణన్‌కు మొదటి గురువు. నారాయణ వరదాచార్యుల వద్ద వేదాలు, ఇతర విద్యలు అభ్యసిస్తున్న సమయంలో ఆణ్ణన్‌ను వాదంలో ఎదుర్కోవడం ప్రత్యర్ధులకు చాలా సంకటంగా ఉండేదట. నృసింహ మిశ్రుడనే అద్వైత పండితుడిని వాదనలో ఓడించినపుడు మణవాళ మహాముని అణ్ణన్‌కు "ప్రతివాద భయంకర" అనే బిరుదు ఇచ్చాడట. తరువాత అణ్ణన్ తిరుమలలో కొంతకాలం గడిపాడు. ఆ సమయంలో అతను మణవాళ మహాముని శిష్యుడయ్యాడు.ఇతని మంగళాశాసన రచనలన్నింటిలోను మనవాళమహామునిని ఉద్దేశించి ఒక మంగళశ్లోకం ఉంటుంది.
రవితేజ
రవితేజ అన్న పేరు ఈ క్రింది వ్యక్తులను సూచిస్తుంది:
వేదం (సినిమా)
వేదం క్రిష్ దర్శకత్వంలో 2009 లో విడుదలైన సినిమా. ఇందులో మంచు మనోజ్, అల్లు అర్జున్, అనుష్క, మనోజ్ బాజ్ పాయ్ ప్రధాన పాత్రలు పోషించారు.
చక్రవర్తి (మంచు మనోజ్ కుమార్) బెంగళూరు ఒక ధనిక సైనిక కుటుంబానికి చెందిన యువకుడు. యుద్ధంలో తండ్రిని పోగొట్టుకున్న చక్రవర్తికి సైన్యంలో చేరటం ఏ మాత్రం ఇష్టం ఉండదు. కాని తన తల్లి సైన్యం లో చేరమని బలవంత పెడుతూ ఉంటుంది. చక్రవర్తికి రాక్ స్టార్ కావాలనే కోరిక ఉంటుంది. చాలా అభ్యాసం తర్వాత హైదరాబాదు లో ఒక ప్రదర్శన ఇచ్చే అవకాశం దొరుకుతుంది. మరుసటి రోజు ప్రొద్దుటే తన సహ గాయకులతో విమానంలో హైదరాబాదు చేరాలి. ఎలాగైనా తను ఎంచుకున్న సంగీతరంగంలోనే మంచి పేరు సాధించాలని అతని కోరిక.
సిరిసిల్ల గ్రామంలో రాములు అనే వృద్ధుడు చేనేత కార్మికుడు. కొడుకు పోవటంతో కోడలు పద్మ తో సహా నేత పనిని చేస్తూ తెలివిగల, చదువంటే ఆసక్తి గల మనవడిని పాఠశాలలో చదివిస్తూ ఉంటాడు. పటేల్ వద్ద రూ.50,000/- అప్పు తీసుకొనటం మూలాన అప్పు తీర్చమని బాధిస్తూ ఉంటాడు పటేల్. అడిగిన సమయానికి అప్పు తీర్చలేదని, మనవడిని వెట్టి చాకిరీకి తీసుకెళతాడు పటేల్.
అమలాపురం లో సరోజ (అనుష్క) ఒక వేశ్య. తన యజమానురాలు సరిగా డబ్బు ఇవ్వటం లేదని భావించిన సరోజ హైదరాబాద్ వెళ్ళిపోయి సొంత వేశ్యా గృహం స్థాపించాలని కలలు కంటూ ఉంటుంది. ఆమె సహాయకుడుగా కర్పూరం.
రహీముల్లా ఖురేషీ (మనోజ్ బాజ్ పాయి) పాత బస్తీలో వినాయక నిమజ్జనంలో జరిగిన అల్లర్ల వల్ల తన భార్య గర్భంలో ఉన్న కవల పిల్లలను పోగొట్టుకొంటాడు. పోలీసులు న్యాయం చేయక పోగా తనే ఒక తీవ్రవాది అనే ముద్ర వేసి నిత్యం అవమాన పరుస్తుంటారు. ప్రశాంతంగా బ్రతకాలనే ఉద్దేశ్యంతో షార్జా వెళ్ళటానికి వీసా సంపాదిస్తాడు ఖురేషీ.
జుబిలీ హిల్స్ బస్తీలో కేబుల్ ఆపరేటర్ కేబుల్ రాజు (అల్లు అర్జున్). పుడితే డబ్బున్న వాడిగానే పుట్టాలని భావించే చదువుకొన్న యువకుడు. డబ్బు సొంతమవాలనే అత్యాశతో ఓ గొప్పింటి అమ్మాయి (దీక్షా సేథ్) ని ప్రేమలో పడేస్తాడు. ఒక హోటల్ లో జరిగే నూతన సంవత్సర వేడుకలో తన తల్లికి అతడిని పరిచయం చేస్తానని, వాటికి పాస్ లని తెప్పించమని రాజుని కోరుతుంది. వాటి ఖరీదు రూ. 40,000/- అవ్వటంతో ఆ డబ్బుని ఎలా సంపాదించాలో ఆలోచనలో పడతాడు.
చక్రవర్తి తన ప్రదర్శనని హైదరాబాదులో ఇచ్చాడా? రాములు రూ.50,000/- ని ఎలా పుట్టించాడు? హైదరాబాద్ వెళ్ళిన సరోజ ఎటువంటి పరిస్థితులని ఎదుర్కోవలసి వచ్చింది? రహీముల్లా ఖురేషీ షార్జా వెళ్ళాడా? కేబుల్ రాజు రూ. 40,000/- ఎక్కడి నుండి తెచ్చాడు? ఈ ప్రశ్నలకి సమాధానమే సినిమాలోని మిగతా ఇతివృత్తం.
శతదినోత్సవం
శతదినోత్సవం అనగా నూరు రోజుల పూర్తయిన సందర్భంలో జరుపుకునే ఉత్సవం.
ఇవి ఎక్కువగా తెలుగు సినిమా రంగంలో చిత్రాల విజయానికి చిహ్నంగా జరుపుకుంటారు.
విక్టోరియా
విక్టోరియా పేరుతో చాలా వ్యాసాలున్నాయి:
పండుగలు - పరమార్థములు
పండుగలు - పరమార్థములు హిందూ పండుగల గురించిన విశేష ప్రాముఖ్యత కలిగిన పుస్తకము. దీనిని ఆండ్ర శేషగిరిరావు రచించారు మరియు తిరుమల తిరుపతి దేవస్థానములు 2005 సంవత్సరంలో మొదటిసారిగా ముద్రించారు.
ధాత
క్రీ.శ. 1816 - 1817, 1876 - 1877, 1936-1937 మరియు 1996-1997లో వచ్చిన తెలుగు సంవత్సరానికి ధాత అని పేరు.
శంకర్ దాదా ఎం.బి.బి.ఎస్.
ఈ చిత్రం సంజయ్ దత్ నటించిన 'మున్నాభాయి MBBS' కి పునర్నిర్మాణం. తెలుగులో కూడా ఈ చిత్రం అఖండ విజయం సాధించినది.
అంజి (సినిమా)
అంజి 2004 లో కోడి రామకృష్ణ దర్శకత్వంలో, శ్యాం ప్రసాద్ రెడ్డి నిర్మాణంలో రూపుదిద్దుకున్న ఒక సోషియో ఫాంటసీ తెలుగు చిత్రం. చిరంజీవి, నమ్రతా శిరోద్కర్ ఇందులో ప్రధాన పాత్రధారులు. మణిశర్మ సంగీతాన్నందించాడు.
హిమాలయాల్లో ఉన్న శివుని యొక్క ఆత్మలింగం అద్భుతమైన శక్తులను కలిగి ఉంటుంది. ప్రతి 72 ఏళ్ళకు ఒకసారి, ఆకాశ గంగ స్వయంగా భూమికి దిగి వచ్చి ఆత్మలింగాన్ని అభిషేకిస్తుంది. ఆ సమయంలో ఆ పవిత్ర జలాన్ని సేవించిన వారికి మరణముండదు. నిత్య యవ్వనులవుతారు. వారికి అద్భుత శక్తులు ప్రాప్తిస్తాయి.
1932 లో భాటియా (భూపిందర్ సింగ్) అనే వ్యక్తి ఎలాగైనా ఆ అత్మ లింగాన్ని సంపాదించి ఆకాశ గంగను తాగాలని ప్రయత్నం చేస్తాడు. అయితే ఆ ప్రయత్నంలో విఫలమై తన కుడి చేయిని కోల్పోతాడు. 72 ఏళ్ళ తర్వాత 2004 లో భాటియా అమెరికాలో ఉంటాడు. ఆయన అప్పుడు 99 ఏళ్ళ వృద్ధుడవుతాడు. ఆత్మలింగాన్ని గురించి వెతికి వెతికి విసిగి వేసారి పోయి ఉంటాడు. అదే సమయంలో ఆత్మలింగం గురించి జీవితకాలం పరిశోధన చేసిన ఒక ప్రొఫెసర్ గురించి తెలుస్తుంది. ఆయన తన పరిశోధనలో కనుగొన్న విషయాలన్నీ తన డైరీలో పొందుపరచి ఉంటాడు. దాన్ని ఎలాగైనా కాజేయాలని చూస్తున్న భాటియా నుంచి తన ప్రాణాలకు ముప్పు ఉందని తెలిసిన ప్రొఫెసర్ అమెరికాలో ఉన్న తన విద్యార్థియైన స్వప్న (నమ్రతా శిరోద్కర్) కు చేరవేస్తాడు. దాన్ని అందుకున్న స్వప్న తన ప్రొఫెసర్ కు సహాయం చేయాలనే ఉద్దేశ్యంతో ఇండియాకు తిరిగి వస్తుంది. కానీ అప్పటికే భాటియా మనుషులు ఆయన్ను చంపేసి ఉంటారు. అదే మనుషులు ఆమెను కూడా వెంబడించడంతో అంజి (చిరంజీవి) తారసపడతాడు. అంజి ఉరవకొండ అరణ్య ప్రాంతంలో ఒక ఆశ్రమం నిర్మించి అక్కడి ప్రజలకు ఆయుర్వేద వైద్యం చేస్తూ, అనాథ పిల్లల్ని చేరదీస్తూ జీవనం సాగిస్తున్న శివన్న (నాగేంద్ర బాబు) దగ్గర పనిచేస్తూ పరోపకారిగా ఉంటాడు.
ఒకరోజు ప్రమాదవశాత్తూ లోయలోపడ్డ అంజికి ఆత్మలింగం తారసపడుతుంది. దానికున్న మహిమ పూర్తిగా తెలియకపోయినా దానికి కొన్ని శక్తులు ఉన్నాయని గ్రహించిన అంజి దానిని ఆశ్రమానికి తీసుకువస్తాడు. దాన్ని గురించి తెలుసుకున్న భాటియా వారిని వెంబడిస్తాడు. ఆకాశగంగ అభిషేకించే రోజు దగ్గరపడుతుండటంతో ఆ ఆత్మలింగాన్ని చేరాల్సిన చోటుకి చేర్చమని అంజికి సలహా ఇస్తాడు శివన్న. దాన్ని అనేక కష్టనష్టాలకోర్చి ఎలా హిమాలయాల్లోకి చేర్చాడు. భాటియాను ఎలా చంపాడన్నది సినిమా చివరి భాగం.
శ్రీ మంజునాథ
శ్రీ మంజునాథ 2001 లో తెలుగు మరియు కన్నడ భాషలలో నిర్మించిన అధ్యాత్మిక చిత్రం. ఇది కర్ణాటక రాష్ట్రంలో ధర్మస్థల లోని శ్రీ మంజునాథేశ్వరుని మీద ఆధారపడినది. ఇందులో చిరంజీవి శివునిగా, అర్జున్ శివభక్తుడు మంజునాధుడిగా నటించగా దర్శకేంద్రుడు కె.రాఘవేంద్రరావు దర్శకత్వం వహించాడు.
మృగరాజు (సినిమా)
ఈ చిత్రం అడవి నేపథ్యంలో చిత్రీకరించబడ్డది. ఎన్నో భారీ అంచనాల మధ్య, భారీ బడ్జెట్ తో వచ్చిన ఈ సినిమా బాక్స్ ఆఫీస్ దగ్గర బోల్తా కొట్టింది. సుమారు ఎనభై శాతం పైనే నిర్మాత నష్టాన్ని భరించాడు.
ఆజ్ కా గూండారాజ్
తెలుగు సినిమా గ్యాంగ్ లీడర్ కి ఇది హిందీ పునర్నిర్మాణం.
ప్రతిబంధ్
రాజశేఖర్, జీవితలు నటించిన తెలుగు చిత్రం అంకుశంకి పునర్నిర్మాణం ఈ చిత్రం.
యుద్ధభూమి
చిరంజీవి సైనికుడిగా నటించిన చిత్రం.
సిపాయి (సినిమా)
కన్నడ చిత్రమయిన ఇందులో చిరంజీవి ప్రత్యేక పాత్రని పోషించాడు. ఇదే పేరుతో ఈ చిత్రం తెలుగులోకి కూడా అనువదింపబడినది.
జై చిరంజీవ
జై చిరంజీవ 2006 లో కె. విజయభాస్కర్ దర్శకత్వంలో విడుదలైన సినిమా. ఇందులో చిరంజీవి, సమీరా రెడ్డి, భూమిక ప్రధాన పాత్రలు పోషించారు.
సత్యనారాయణ అమలాపురంలో తన చెల్లెలు, బావ, తల్లితో కలిసి అమలాపురంలో నివసిస్తుంటాడు. సత్యనారాయణ తన మేన కోడల్ని ఎంతో ప్రేమగా చూసుకుంటాడు. గన్ స్మగ్లింగ్ కి చెందిన వాడిలో ఒకడు సైలెంట్ గన్ సౌండ్ రాకుండా ఎలా పనిచేస్తుందో పరీక్షించడం కోసం ఆ పాప మీద గురి ఎంచుకుంటాడు. బుల్లెట్ తగిలి పాప చనిపోతుంది. తన మేనకోడల్ని చంపిన వారిని వెతికి పట్టుకుని చిరంజీవి వాళ్ళని అంతం చెయ్యడంతో సినిమా ముగుస్తుంది. థిల్లానా దీంతనాన అనే పాటలో సంగీత దర్శకుడు మణిశర్మ కాసేపు కనిపిస్తాడు.
నోయిడా
నోయిడా (ఆంగ్లం : The New Okhla Industrial Development Area) (హిందీ : नोएडा, ఉర్దూ نوئڈا ) ఢిల్లీ మహానగరానికి ప్రక్కనే ఉన్న మరొక నగరము. భౌగోళికంగా ఇది ఉత్తర ప్రదేశ్ రాష్ట్రంలోకి వస్తుంది. దీని ప్రక్కనే గాజియాబాద్ అని మరొక నగరము ఉంది.
లిలియం
లిలియం (Lilium) లిలియేసి (Liliaceae) కుటుంబానికి చెందిన అందమైన పువ్వుల మొక్కలు. ఇవి ఉల్లి మాదిరిగా భూమిలో దుంప కలిగిన జాతి. ఈ ప్రజాతిలో సుమారు 110 జాతులు ఉన్నాయి. ఈ లిల్లీ పుష్పాలు ఉద్యానవనాల్లో అందంగా కనులకు విందుచేస్తాయి. ప్రపంచవ్యాప్తంగా ఇవి సంస్కృతి మరియు సాహిత్యాలలో విశిష్టస్థానాన్ని కలిగివున్నాయి. అయితే కొన్ని జాతుల్ని వాటి దుంపల కోసం పెంచుతున్నారు.
ఇవి తెల్లగా ఉంటాయి. ఫ్రాన్సు లో బౌర్టోన్ వంశం పరిపాలించే కాలంలో ఆ రాజవంశం కోటీ ఆఫ్ ఆరమ్స్ గా ఈ పువ్వులు వాడేవారు.ఆఫ్రికన్ లిల్లీ
వజ్రోత్సవం
వజ్రోత్సవం (Diamond Jubilee) ఒక వ్యక్తి 60 సంవత్సరాలు లేదా ఒక సంస్థ 75 సంవత్సరాలు పూర్తిచేసుకున్న సందర్భంలో జరుపుకునే ఉత్సవం.
జననం
పుట్టుక లేదా జననం (Birth) ఒక జీవి భూమి మీద జీవించడానికి పుట్టడం. ఈ జీవులు వాని జీవితకాలం పూర్తయిన తర్వాత మరణం (Death) ద్వారా ఈ భూమినుండి నిష్క్రమిస్తాయి. ప్రతి జీవి తల్లి నుండి మాత్రమే జన్మిస్తుంది.
తెలుగు భాషలో పుట్టు పదానికి వివిధ ప్రయోగాలున్నాయి. పుట్టు v. n. అనగా To be born, produced. To arise, come into existence, (as love, anger, &c.) జన్మించు అని అర్ధం. n. Birth, జన్మము. adj. Born. తల్లితోడబుట్టినది a mother's sister. తోడబుట్టినవాడు a brother. తోడబుట్టినది a sister. పుట్టుదరిద్రము life-long poverty. పుట్టుభోగి one who is rich from his birth. పుట్టుమచ్చ a birth-mark. పుట్టువ్యాధి a congenital disease, a disease born with one. పుట్టుక n. Birth, origin; source. జన్మము. పుట్టుకల్లరి n. A born liar, పుట్టుక మొదలు అబద్ధము లాడువాడు. పుట్టుగట్టు n. The mountain out of which the sun is supposed to be born each morning, ఉదయాద్రి పుట్టుగొడ్డు అనగా పుట్టు గొడ్రాలు one who is hopelessly barren. పుట్టుగ్రుడ్డి లేదా పుట్టుచీకు n. One who is born blind. పుట్టుచెయుయువులు n. Ceremonies connected with a birth. జాతకర్మము. పుట్టుపాప n. An albino. పుట్టువు, పుట్టుగు or పుట్టుబడి n. Birth, origin, production, పుట్టుక. తొంటిపుట్టువన్ in a former birth. పుట్టుమూగ n. One who is born dumb. పుట్టువడుగు n. One who is a bachelor all his lifetime. పుట్టువెర్రి n. One who is insane from his birth. పుట్టించు v. a. అనగా To create, generate, form, make, raise, fabricate. పుట్టింట At home, in her parent's house. పుట్టినిల్లు, పుట్నిల్లు or పుట్టిల్లు n. Birth-place, home; mint, fountain-head. వాడు దుర్మార్గమునకు పుట్టిల్లు he is a mass of wickedness.పునర్జన్మ లేదా పునర్-జన్మ (ఆంగ్లం : Rebirth లేదా Reincarnation) : మనిషి తనువు చాలించిన తరువాత, తిరిగీ భూమిపై మనిషిగా (శిశువుగా) జన్మించి, తిరిగీ ఇంకో జీవితం గడపడం, ఈ విధానాన్నే 'పునర్జన్మ' అని వ్యవహరించవచ్చు. ఈ పునర్జన్మ విశ్వాసం కోవలోకి వస్తుంది. పునర్జన్మ అనే పదం వినగానే, మనిషికి తన ప్రస్తుత జీవితం మొదటిది అనే భావన స్ఫురిస్తుంది, ఈ జీవనం చాలింతరువాత రాబోయే కాలంలోనో, లేక యుగంలోనో మరో జన్మ వుండడం తథ్యం అనే విశ్వాసమే, ఈ పునర్జన్మ అనే భావనకు మూలం. అలాగే జీవితంలో అనేక మలుపులు మార్పులు రావడాన్నికూడా మరోజన్మతో పోలుస్తారు. ఉదాహరణకు యాక్సిడెంటయి, తీవ్రగాయాలకు గురై, తిరిగీ కోలుకోవడం లేదా చావునుండి బయటపడటం.
ఇస్లాం హిందూ మతాల మధ్య సంబంధాలు
ఇస్లాం హిందూ మతాల మధ్య సంబంధాలు : 
అనేక వేల సంవత్సరాలనుండి భారత్-అరేబియాల మధ్య వ్యాపార వాణిజ్య సంబంధాలుండేవి. ఈ సంబంధాల కారణంగా, భారత్-అరేబియా ల మధ్య, సభ్యతా-సాంస్కృతిక సంబంధాలుకూడా ఉండేవి. అరేబియా వర్తకులు ప్రధానంగా తమ ప్రయాణం ఓడల ద్వారా చేసేవారు. వీరు గుజరాత్, మహారాష్ట్ర, కర్నాటక, కేరళ, తమిళనాడు రాష్ట్రాల తీరప్రాంతాలలో తమ వ్యాపార కార్యకలాపాలు చేసేవారు.
7వ శతాబ్దపు ఆరంభంలో ఈ వ్యాపారులు, ఇస్లాం స్వీకరించిన తరువాత, ఇస్లాంను భారత్ కు పరిచయం చేశారు. కొందరు సహాబీలు (మహమ్మద్ ప్రవక్త అనుయాయులు) కేరళ, తమిళనాడు రాష్ట్రాలలో స్థిరపడ్డారు. స్థిరపడ్డాక ఇస్లాం ప్రచారాన్ని దక్షిణ భారత దేశంలో చేపట్టారు. వీరిలో ప్రముఖులు కేరళ రాష్ట్రం కొడంగళూరులో స్థిరపడ్డ మాలిక్ బిన్ దీనార్ మరియు తమిళనాడు రాష్ట్రంలో స్థిరపడ్డ తమీం అన్సారీలు ముఖ్యులు.
8వ శతాబ్దంలో అరబ్బులు మరియు ముస్లిం సూఫీలు భారత్‌లో ప్రవేశించిన తరువాత, భారత చరిత్రలో ఎన్నో మార్పులు సంభవించాయి. భారత్‌ ఇస్లాం-హిందూ మత సంస్కృతుల కేంద్రంగా ఏర్పడినది.
భారత్ లో ఎందరో రాజులు పరమత సహనం కలిగి, ప్రజలందరినీ సమాన దృష్టితో చూసేవారు. ఉదాహరణకు అక్బర్, రెండవ ఇబ్రాహీం ఆదిల్ షా (బీజాపూర్), శ్రీకృష్ణదేవరాయలు, ఛత్రపతి శివాజీ మున్నగువారు.
ముస్లిం సమాజం, బిస్మిల్లా ఖాన్, ముహమ్మద్ రఫీ, నౌషాద్, దిలీప్ కుమార్ లను ఇస్తే, హిందూ సమాజం భీమ్ సేన్ జోషి, లతా మంగేష్కర్, సైగల్, రాజ్ కపూర్ లను ఇచ్చింది. ఈ కళాకారులు తమకు మతభేదం లేదని ఉమ్మడిగా తమ కళలను దేశప్రజలకు అందించారు, ఆనందింపజేశారు.
కూడలి (వెబ్ సైట్)
తెలుగులో రూపొందించిన బ్లాగ్ ఇండెక్సింగ్ వెబ్ సైట్. తెలుగు బ్లాగర్లు మరియు బ్లాగ్ వీక్షకులలో ఎక్కువ మంది కూడలి ద్వారానే బ్లాగులకి అనుసంధానమవుతుంటారు. కూడలి పోర్టల్ ని డిజైన్ చేసినది వీవెన్. ఈ పోర్టల్ ని 2006లో ప్రారంభించారు. 2016లో మూతబడింది.
కూడలి అనేది తెలుగు బ్లాగుల నుండి కొత్త టపాలని సేకరించి, వాటిని వర్గీకరించి సంబంధిత పేజీలలో చూపించే సంకలిని. కూడలి మీకు నచ్చితే, మీ బ్లాగు లేదా సైటు నుండి కూడలికి కలపాలి.
తెలుగు బ్లాగావరణంలో తెలుగు బ్లాగుల నుండి ఫీడులను సంకలనించడం అనేది కూడలితోనే మొదలయ్యింది.
మీ బ్లాగుని కూడలిలో చేర్చాలనుకుంటే, support ఎట్ koodali.org కి మీ బ్లాగు URL ని మెయిల్ చేయండి. మీరు మెయిల్ పంపేముందు ఈ క్రింది విషయాలు గుర్తుంచుకోండి:
కూడలి యాజమాన్యం మరియు నిర్వహణ బాధ్యతలను వీవెన్, కినిగె వారికి బదిలి చేశారు.
వీవెన్
వీవెన్ గా అందరికీ సుపరిచితుడైన వీరపనేని వీర వెంకట చౌదరి తెలుగు భాషాభిమాని, తెలుగు సాంకేతిక నిపుణులు మరియు తెలుగు స్థానికీకరణలో ఆధ్యులు. లినక్స్లో ఉన్న చాలా సాఫ్ట్‌వేర్ ఉపకరణాలను స్థానికీకరించడంలో విశేష కృషి చేస్తారు.
వీవెన్ నిజామాబాద్ జిల్లా వర్ని గ్రామానికి చెందిన వ్యక్తి. ఇతను ప్రస్తుతం హైదరాబాద్లో నివాసం.
వీవెన్ వృత్తి రిత్యా హైదరాబాదులోని ఒక బహుళజాతి సంస్థలో మేనేజరుగా పనిచేస్తున్నారు.
తెలుగు వెబ్ డిజైనర్ మరియు ఈ-తెలుగు అసోసియేషన్ స్థాపకులలో ఒకరు. ఇతను కూడలికి మరియు లేఖిని వెబ్ సైట్ల నిర్వాహకుడు.
ఖవ్వాలి
ఖవ్వాలి : (ఆంగ్లం :Qawwali (ఉర్దూ/పర్షియన్//సింధీ/: قوٌالی; పంజాబీ/: ਕ਼ੱਵਾਲੀ, قوٌالی; /హిందీ: क़व्वाली ) సూఫీ తత్వనికి చెందిన ఓ ఆధ్యాత్మిక సంగీత విధానము. ఇది దక్షిణాసియాలో చాలా ప్రాచుర్యం పొందినది. భారత్, పాకిస్తాన్, బంగ్లాదేశ్ లలో అమితంగా ప్రాచుర్యం పొందినది. ఈ కళారీతిలో ఖవ్వాలీ సాహిత్యానికి, సంగీతానికి సూఫీ తరీకా అవలంబీకులు తన్మయమై ఆధ్యాత్మికానందాన్ని పొందుతారు. ఈ ఆధ్యాత్మికానందంలో అల్లాహ్ కు దగ్గరౌతారని, అల్లాహ్ కు పొందుతారనే విశ్వాసం.
అరబ్బీ భాషలో ఖౌల్ (قَوْل) అనగా ముహమ్మద్ ప్రవక్త యొక్క ప్రవచనము, ఖవ్వాల్ అనగా ఈ ఖౌల్ ను కవితా రూపంలో గానంచేసేవాడు.
ఖవ్వాలీ ఆవిర్భావం 8వ శతాబ్దంలో పర్షియా (నేటి ఇరాన్-ఆప్ఘనిస్తాన్ ప్రాంతం) లో జరిగింది. 11వ శతాబ్దంలో సాంప్రదాయిక సంగీతమైన "సమా" లేదా "సమాఖ్వాని" భారత ఉపఖండం, టర్కీ మరియు ఉజ్బెకిస్తాన్ లలో ప్రవేశించింది. అమీర్ ఖుస్రో చిష్తియా తరీకాకు చెందినవాడు, ఇతను ఢిల్లీలో వుండేవాడు, పర్షియన్ సంగీతాన్ని మలచి, భారతీయ సంగీతంగా రూపొందించాడు. ఇతడి సూఫీ కవితలు, ఖవ్వాలీలు జగత్-ప్రసిద్ధి. హిందుస్థానీ శాస్త్రీయ సంగీతానికి ఆద్యుడుగానూ ఇతనికి భావిస్తారు. సాధారణంగా ఖవ్వాలీ పాట కచ్చేరీని గాని సభను గాని "మెహఫిల్-ఎ-సమా"గా వ్యవహరిస్తారు.
ఈ ఖవ్వాలి ప్రధానంగా ఉర్దూ మరియు పంజాబీ భాష లలో కానవస్తుంది. కొన్ని పాటలు పారశీకంలోనూ వుంటాయి. భారత్ లో ఐతే, బ్రజ్‌భాష, మరియు ప్రాంతీయ భాషల యాసలు, ప్రాంతీయ భాషల ఉపయోగాలూ కానవస్తాయి. ప్రాంతీయ భాషలలోనూ ఖవ్వాలీలు కానవస్తాయి. ఖవ్వాలీలకు భాషల అంక్షలు లేవు. ఆంధ్రప్రదేశ్ లోనూ అక్కడక్కడా తెలుగు భాషోపయోగం జరిగడం కానవస్తుంది.
కాని కవితావస్తువు మాత్రం ఆధ్యాత్మిక మరియు ధార్మిక రంగును కలిగివుంటుంది. ఈ ఖవ్వాలీల ప్రధానోద్దేశ్యం ఈశ్వరప్రేమ, మానవప్రేమ, భక్తి, ముక్తి మరియు సర్వమానవ సోదరభావాలు.
ఖవ్వాలీలు కవితావస్తువుల ఆధారంగా అనేక విభాగాలు కలిగి ఉంది.
ఖవ్వాలి కచేరి ఇచ్చే కళాకారుల గ్రూపుకు "పార్టీ" (ఉర్దూలో "హమ్‌నవా") అని సాధారణంగా సంబోధిస్తారు. సాధారణంగా ఎనిమిది లేక తొమ్మిది మంది గల గ్రూపు. ఇందులో ప్రధాన గాయకుడు (ఖవ్వాల్), తోడు గాయకులు ఇద్దరు (ప్రధాన గాయకుడికి ఇరువైపులా), ఒకటి లేదా రెండు హార్మోనియంలు (ఒక హార్మోనియాన్ని ప్రధాన గాయకుడు స్వయంగా వాయిస్తాడు), తబలా, ఢోలక్, బుల్‌బుల్ తార వాయిద్యకారులు, మరియు మిగతావారు కోరస్ గా వుంటారు.
ధృవప్రాంతం
ధృవాలు లేదా ధృవప్రాంతం (ఆంగ్లం Polar regions) భూమికి ఉత్తర మరియు దక్షిణ దిక్కులలో అత్యంత చివరి ప్రాంతాలు. దక్షిణ ధృవం (South pole) మరియు ఉత్తర ధృవం (North pole) భూమికి కేంద్రాలుగా ఉండి పూర్తిగా మంచుతో కప్పబడి వుంటాయి. భూమి మీద ఉష్ణోగ్రత పెరగడం వలన ఈ ప్రాంతాలలో మంచు తగ్గిపోతున్నది.
కూడలి (అయోమయ నివృత్తి)
"కూడలి" పేరుతో ఉన్న వ్యాసాలు
శ్రావణ శుక్రవారం
వర్ష ఋతువునందు వచ్చు శ్రావణ మాసములొని శుక్రవారములను శ్రావణ శుక్రవారములందురు. హిందువులకు ఇది చాలా పవిత్రమైన మాసము.
స్రవన మసములో స్త్రీలు అబ్నగస్తనము చీసె ఇంతీని సుబ్ర్ముగ చీసి వరలక్ష్మి దెవిని పీత వీసి పద్మ్మ ముగ్గు వెసి అమ్ం వరిని చర థొ అలంక్రంచి దీపము వెలిగిగిచి 
అవహన చెసి వరలక్ష్మి వ్రథం కథ చదివి 3 లెద 5 లెద 7 లెద 9 లెద 12 రకల పిందివంతలథొ నివద్యం పెతలి.ఎ మసము హిందులు స్రవన మంగలవరం, స్రవన స్రకుర్వరము చెసుకుంత్రు.
వరలక్ష్మి నివదనమ్_1.పులిహొర
అచరల ప్రకరము వరలక్షమిదెవిని పూజ చీస్త్రురు.
శ్రీలక్ష్మి
శ్రీలక్ష్మి సుప్రసిద్ధ తెలుగు చలన చిత్ర హాస్యనటి. ఈమె నటులు అమర్‌నాథ్ కుమార్తె మరియు రాజేష్ సోదరి.
అమర్‌నాథ్ చిన్నతనంలోనే చనిపోవడంతో, శ్రీలక్ష్మి ఫ్యామిలీ కొన్ని కష్టాలు ఎదుర్కొంది. దాంతో ఆవిడ సినిమాల్లోకి రావాల్సివచ్చింది. తమిళ, మలయాళంలో అయిదారు సినిమాల్లో హీరోయిన్‌గా చేశారు. ఆతర్వాత అక్కడ పెద్దగా అవకాశాలు రాకపోవడంతో, నివురుగప్పిన నిప్పులో మొదటిసారి కమెడియన్ గా చేశారు. తర్వాత జంధ్యాల గారి రెండుజెళ్ళ సీతలో చిన్న అవకాశం దొరికింది. ఒక్క సీన్ చేయగానే, డైరెక్టర్ శ్రీలక్ష్మిగారి టాలెంట్‌ని గుర్తించి, క్యారెక్టర్ని పొడిగించారు. ఆతర్వాత జంధ్యాల గారి చాలా సినిమాల్లో నటించారు. రెండు జెళ్ళ సీత సినిమాలో చేసిన హాస్యపాత్రకు గాను ఆమెకు ఉత్తమ హాస్యనటిగా కళాసాగర్ అవార్డు లభించింది. అయితే ఆ పాత్రతో ఆమె హాస్యనటిగా స్థిరపడడంతో వరసగా 13 ఏళ్ళపాటు అదే పురస్కారం పొందారు.
సిపాయి
సిపాయి (Sepoy) (from Persian سپاهی "Sipâhi" అనగా "సైనికుడు") బ్రిటిష్ ఇండియాలో సైనికుని పేరు. ఇది ముఖ్యంగా బ్రిటిష్ ఇండియన్ సైనికదళంలోను మరియు ఈస్ట్ ఇండియా కంపెనీలోను ఉపయోగించారు. స్వాతంత్ర్యం తర్వాత కాలంలో కూడా భారత సైనికదళంలో సిపాయి ఒక హోదాగా ఉపయోగిస్తున్నారు. బ్రిటిష్ వారికి సుమారు 300,000 సిపాయిలు పనిచేశారు. వీరు 1857లోని సిపాయిల తిరుగుబాటులో కీలకమైన పాత్ర వహించారు. దీనికి ముఖ్యమైన కారణము తూటాలకు జంతువుల కొవ్వును కందెనగా ఉపయోగించడము.
సిపాయిలు భారతదేశంలోని పోర్టుగల్ ప్రాంతంలో కూడా పనిచేశారు. వీరిని పోర్టుగల్ లోని భాగమైన ఆఫ్రికా దేశానికి పంపబడ్డారు.
సిపాయి (అయోమయ నివృత్తి)
సిపాయి అనగా భారతదేశంలో సైనికుడు.
సిపాయి అన్నది ఈ క్రింది వాటిని కూడా సూచిస్తుంది:
జాతీయములు - క్ష
క్షణం ఒక యుగం
కాలం అతి భారంగా గడవడం.
శ్రీనివాస్
శ్రీనివాస్ అనే పేరు కలియుగ దైవమైన తిరుమల శ్రీవేంకటేశ్వరస్వామి మీది భక్తితో ఉద్దేశించినది.
శ్రీనివాస్ పేరుతో ఉన్న కొందరు వ్యక్తుల పేర్లు:
శ్రీనివాస్ పేరుతో ఉన్న కొన్ని ప్రాంతాల పేర్లు:
శ్రీనివాస్ పేరుతో ఉన్న కొన్ని తెలుగు సినిమాలు:
జాతీయములు - ట, ఠ
ట ఠ అక్షరాలతో మొదలయ్యే జాతీయాలు:
చాల జిత్తుల మారి అని అర్థం. ఉదా: వాడు చాల టక్కు టమార విద్యలు నేర్చిన వాడు. వానితో జాగ్రత్త.
మోసపు బుద్ధులని అర్థం.
మోస గత్తె: ఉదా: ఆమె బలే టక్కులాడి.
మోసగాడు.
వెంటవెంటనే, వేగంగా . టపటప రాలిపోయారు టపటప చినుకులు పడ్డాయి కాయలన్నీటపటప రాల్చేశారు అని అంటుంటారు.
అపోహలు.వాస్తవ దూరంగా అసహజంగా ఉండే మాటలు, అబద్ధాలు అతిశయోక్తులు
అతుక్కుపోవటం: విడదీయ లేనంతగా అతుక్కు పోవడము.
భిక్ష పాత్ర, అడ్డుకుతినే బొచ్చ
అనగా చనిపోయాడని అర్థం: ఉదా: వాడు టపా కట్టేశాడు:
కొడతానని బెదిరించడం
కొడతానని బెదిరించడము.
ఏవరు లేని వాడు
ఉదా:
ఏపని పట్టించు కోకుండా జల్సాగా తిరుగు తున్నాడని అర్థం; : ఉదా: వాడు ఇంటి పనులు పట్టించు కోకుండా టింగు రంగ అంటు తిరుగు తున్నాడు.
చాల జాలీగా తిరుగు తున్నాడు.
టి ప్పు టాపుగా తిరుగుతున్నాడు .
దొంగలకేమీ అడ్డంకాదు: మడి గుడ్డను ఎవ్వరు తాకరు. ఒక అమాయకురాలు టెంకాయ చెట్టును దొంగలు ఎక్కకుండ వుండాలని దానికి మడి గుడ్డ కట్టిండట
మోసం చేశాడు
ఎవరూ ఆధారం లేని వాడు: ఉదా: వాడు ఠికాణ లేని వాడు.
గాబరా పెట్టాడని అర్థం.